Američki Aerodrom Ostin-Bergstrom - Poleti - Najpovoljnije avio karte\nPočetna > Aerodromi > Aerodrom Ostin-Bergstrom\n3600 Presidential Blvd, Austin, TX 78719, SAD\nMeđunarodni aerodrom Ostin-Bergstrom (ABIA – Austin Bergstrom Internation Airport) je glavni međunarodni aerodrom u Ostinu, glavnom gradu Teksasa. Tokom 2016. godine ovaj aerodrom je opslužio više od 12,5 miliona putnika i tako postao 34. najprometniji aerodrom u Sjedinjenim Američkim Državama. Naredne godine postavljen je novi rekord po broju putnika, pa je tako ovaj aerodrom 2017. godine koristilo više od 13,8 miliona ljudi.\nOstin-Bergstrom aerodrom zauzima više od 4.000 hektara zemljišta i ima dva terminala i dve piste. Ovaj aerodrom dnevno beleži nekoliko stotina polazaka, a najviše letova ostvaruje se ka lokacijama u SAD, Kanadi, Meksiku, Evropi…\nOstin-Bergstrom aerodrom - ABIA\nAdresa i mapa Ostin-Bergstrom aerodroma\nOstin-Bergstrom aerodrom se nalazi na jugoistoku Ostina, država Teksas, 8 kilometara od centra grada. Adresa aerodroma je 3600 Presidential Blvd, Austin, TX 78719, a mapa Ostin-Bergstrom aerodroma pokazuje preciznu lokaciju na kojoj se nalazi.\nOstin-Bergstrom – istorijat i opis\nKrajem 1920-ih, Gradsko veće Ostina zatražilo je da vojni korpus u San Antoniju pošalje pilota preko Ostina da identifikuje pogodno mesto za opštinski aerodrom. Pronađena je jedna parcela četiri kilometra od centra Ostina, na kojoj je izgrađen prvi gradski aerodrom, koji je nazvan “Robert Miler.” S obzirom na to da je stanovništvo Ostina naglo rastlo, a grad postajao sve naseljeniji aerodrom se najednom našao u centru Ostina sa urbanim rastom sa svim strana.\nOsam kilometara od prestonice nalazila se Bergstromova vazduhoplovna baza, predviđena za zatvaranje 1990. po nalogu Kongresa. Zemljište je vraćeno gradu Ostinu, a u maju 1999. godine zatvoren je opštinski aerodrom “Robert Miler” i otvoren Međunarodni aerodrom Ostin-Bergstrom (ABIA) 23. maja 1999. godine.\nIako grad Ostin poseduje objekat, aerodrom nije podržan od strane gradskg fonda. Ljudi i preduzeća koja koriste aerodrom plaćaju ceo tekući budžet. Svaki prihod ostvaren od aerodroma se vraća u svoje poslovanje, pokrivajući njegove operativne troškove.\nAerodrom Austin Bergstrom je nazvan po kapetanu Džonu Bergstromu, pilotu koji je tragično nastradao tokom Prvog svetskog rata.\nABIA Barbara Jordan Terminal\nGlavni terminal Barbara Jordan nalazi se na više od 60 hiljada kvadratnih metara prostora i poseduje ukupno 25 kapija, od kojih dve mogu da se koriste i za avione široke karoserije. Ovaj terminal proširen je 2015. godine, a tokom tog renoviranja proširen je carinski i imigracioni pogon sa mogućnošću obrade više od 600 putnika na sat.\nSredinom 2016. godine počeli su radovi na novom pristaništu veličine od oko 8.200 m2, na istočnoj strani terminala, pa će tako broj gejtova biti povećan na 34. Terminal je povezan sa 3000 parkirnih garaža koje se koriste za javni parking na aerodromu.\nABIA South Terminal (Južni terminal)\nSekundarni terminal poznat i kao Južni terminal, najčešće koriste low-cost kompanije kao što su Allegiant Airlines i VIA Air. Južnom terminalu se pristupa sa zasebnog ulaza na južnoj strani aerodroma, a ne može mu se pristupiti ni sa glavnog ulaza iz aerodroma niti sa terminala Barbara Jordan.\nIzmeđu dva terminala prolazi šatl. Objekat ima retro izgled i troje putničkih vrata bez vazdušnih mostova – putnici prolaze ispod natkrivene staze da bi se ukrcali u avion stepenicama. Južni terminal je prošao obnovu vrednu 12 miliona dolara u jesen 2016. godine.\nTransfer od i do Ostin-Bergstrom aerodroma\nPutnički saobraćaj od i do aerodroma je jedna od najtraženijih usluga od strane turista i ljudi koji koriste Ostin-Bergstrom aerodrom. Vozači limuzina za potrebe putnika su dostupni 24 sata dnevno. Osoblje je obučeno i obrazovano da bi se osiguralo da će svi njihovi putnici sigurno i na vreme stići do svojih odredišta.\nOstin takođe ima organizovani autobuski prevoz koji ide od aerodroma do centra grada i obratno. Postoji više od stotinu dnevnih polazaka, koji obezbeđuju da svi putnici mogu da stignu na vreme gde god da su se zaputili.\nKada je u pitanju Taxi prevoz, minimalna cena za taksi korisnike je 12,3 dolara, što uključuje i doplatu od 1 dolara za aerodrom. Svi taksiji imaju maksimum od četiri putnika, isključujući decu do 12 godina. Svi taksiji prihvataju glavne kreditne kartice.\nLetove sa Austin Bergstrom aerodroma obavlja veliki broj avio-kompanija, što i ne čudi ako uzmemo u obzir stalni rast broja putnika koji cirkulišu ovim aerodromom. Neke od kompanija koje su do sada obavile najviše letova sa ovog aerodroma su:\nSadržaj na Ostin-Bergstrom aerodromu\nUnutar terminala Barbara Jordan nalazi se nekoliko restorana i koncesija za hranu, od kojih su svi smešteni unutar sigurnosnih vrata na terminalu. Terminal ima i muziku uživo na kojoj nastupaju lokalni bendovi u skladu sa tim što je Ostin proglašen kao „Live Music Capital of the World“. Takođe, ovaj terminal središte je i likovne umetnosti, pa tako brojni lokalni umetnici ovde često izlažu svoja dela.\nNeki od restorana koji se mogu pronaći na ovom aerodromu su: Fara coffee, Mad Greens, Peached Tortilla, Salt Lick Barbque… Tu je i veliki broj prodavnica, među kojima su: “4-Hour Flowers Kiosk, Best Buy Express Kiosk, Barton Springs, Austin Article…\nJužni terminal poseduje kamion za hranu. Novi kamion sa hranom nudi gurmanske takose, a pored toga u laundžu nalazi se veliki broj utičnica za punjenje telefona, mesta za sedenje napolju, kao i besplatan WiFi koji je na raspolaganju svim putnicima.\nAustin-Bergstrom parking na aerodromu\nNa Ostin-Bergstrom aerodromu postoji 6 zona parkiranja, koje su na raspolaganju putnicima koji svojim automobilom dolaze do ovog aerodroma. U zavisnosti od toga za koju se sekciju na parkingu opredele, zavisi i cena dnevne parking karte. Pa tako rezervacija 24-časovnog parkinga može varirati od 8 dolara, kada je u pitanju Economy parking, pa sve do 29 dolara, kada je reč o Executive valet sekciji.\nUkoliko imate neka pitanja vezana za rad Austin Bergstrom parking službe možete se obratiti nadležnima putem telefona 512-530-3300. Važno je da pre odlaska na Ostin-Bergstrom aerodrom i korišćenje ovog parkinga dodatno se informišete o novinama i eventualnim promenama, s obzirom na to da su navedeni podaci u nadležnosti aerodroma i podložni su promenama.


Mala i srednja preduzeća lakše i povoljnije do kredita – Studio B\nMala i srednja preduzeća lakše i povoljnije do kredita Tanjug\nObjavljeno: 20.11.2018. 20:46 Izmenjeno: 22.11.2018. 20:27\nPredstavnici Evropskog investicionog fonda, koji je deo EIB Grupe i pet banaka u Srbiji, potpisali su danas ugovor o pomoći u finansiranju malih i srednjih preduzeća.\nReč je o ugovoru o sprovođenju garancijske šeme za finansijsku pomoć malim i srednjim preduzećima, u iznosu od 20 miliona evra, koji bi, kako se očekuje, trebalo da omogući nove kredite u iznosu od najmanje 180 miliona evra za minimum 1.250 malih i srednjih preduzeća u Srbiji.\nPotpisivanju u Vladi Srbije prisustvovali su premijerka Ane Brnabić, šef delegacije Evropske unije u Srbiji Sem Fabrici i državni sekretar Ministarstva privrede Milun Trivunac.\nUgovor su potpisale Rajfajzen, Unikredit, Prokredit, Banka Inteza i Komercijalna banka, a garancija im pokriva određeni deo rizika i tako im omogućava da povećaju sredstva namenjena za kreditiranje malih i srednjih preduzeća.\nBanke se ugovorom obavezuju da klijentima omoguće povoljnije kredite od onih koji već postoje na tržištu. Povoljnosti za preduzeća će se razlikovati od banke do banke, ali će se ogledati u nižim kamatnim stopama, manjim zahtevima za hipoteke i dužim periodima otplate kredita.\nBrnabić je istakla da ne postoji dinamična, jaka i zdrava privreda bez dinamičnog, jakog i zdravog sektora malih i srednjih preduzeća i preduzetništva.\n„Jesmo šampioni u privlačenju direktnih stranih investicija, što je sjajno i bilo je posebno važno, kada smo imali nezaposlenost 24-25 odsto, ali danas moramo da razmišljamo kako da ojačamo preduzetništvo u Srbiji i kako da ojačamo mala i srednja preduzeća“, rekla je Brnabić.\nOna je ukazala da je izazov malih i srednjih preduzetnika u Srbiji pristup kapitalu, lak pristup finansijama i kamate koje plaćaju na kredite i da je zbog toga važan ugovor koji je potpisan.\nBrnabić je dodala da vlada radi na podsticanju preduzetništva, pre svega mladih, i to sistemski kroz obrazovanje i uvođenje preduzetništva u obrazovanje, uz vođenje poreskih olakšica u poslovanju malih i srednjih preduzeća.\n„Moramo da ohrabrujemo mlade da se ne plaše neuspeha“, poručila je Brnabić.\nUz to, dodala je da je samo ove godine Ministarstvo privrede izdvojilo više od 1,3 milijardi dinara za programe podrške preduzetništvu, bespovratnih kredita za početnike u poslovanju, projekte i nabavku opreme.\nTakođe, navela je da je ukupno od 2012. godine EIB, u partnerstvu sa Vladom Srbije, uložila 1,5 milijardi evra u različitim sektorima, od kojih 1,1 milijardu u programe podrške malim i srednjim preduzećima.\n„Nadam se da ćemo u kratkom roku videti značajne rezultate ove podrške i da će se to odraziti u našem ekonosmkom rastu i daljem smanjenju nezaposlenosti“, rekla je Brnabić.\nŠef Delegacije EU u Srbiji Sem Fabrici, istakao je da je pristup finansijama često jedna od prepreka firmama u Srbiji, naročito malim preduzećima, a da će im ovaj projekat omogućiti da postanu konkurentnije.\n„Ovaj fond daje novi podstrek ne samo tim preduzećima već čitavoj srpskoj privredi“, kazao je Fabrici.


BH Telecom: Samsung Galaxy S20\nRevolucija u fotografisanju\nRevolucionarnim snimanjem 8K videozapisa mijenjate način na koji snimate ne samo videozapise, već i fotografije.\nDodajte Samsung Knox sigurnost, inteligentnu bateriju, snažni procesor i nevjerovatnu količinu prostora za pohranu, Galaxy S20 serija otkriva sasvim novi svijet mobilnih uređaja.\nDisplay (rezolucija / broj boja) 6.2-inch 3200 x 1440 (Quad HD+) Dynamic AMOLED 2X\nMemorija RAM: 8GB / ROM: 128GB + MicroSD\nRezolucija kamere Zadnja kamera 12.0 MP + 64.0 MP + 12.0 MP Prednja kamera 10 MP\nDimenzije (mm) / Težina (g) 151.7 x 69.1 x 7.9, 163\nProcesor: Octa-Core 2.73GHz,2.5GHz,2GHz\nSenzori: Akcelometar, Barometer, Senzor otiska prsta, Žiro senzor, Geomagnetski seznor, Hallov senzor, Senzor svjetla\nCijena uređaja sa uračunatim PDV-om i popustom na odabrani paket iznosi 1 890,50 KM.\nCijena uređaja sa uračunatim PDV-om i popustom na odabrani paket iznosi 1 840,50 KM.\nCijena uređaja sa uračunatim PDV-om i popustom na odabrani paket iznosi 1 865,50 KM.\nCijena uređaja sa uračunatim PDV-om i popustom na odabrani paket iznosi 1 740,50 KM.\nCijena uređaja sa uračunatim PDV-om i popustom na odabrani paket iznosi 1 850,50 KM.\nCijena uređaja sa uračunatim PDV-om i popustom na odabrani paket iznosi 1 640,50 KM.\nCijena uređaja sa uračunatim PDV-om i popustom na odabrani paket iznosi 1 750,50 KM.\nCijena uređaja sa uračunatim PDV-om i popustom na odabrani paket iznosi 1 450,50 KM.\nCijena uređaja sa uračunatim PDV-om i popustom na odabrani paket iznosi 1 630,50 KM.\nCijena uređaja sa uračunatim PDV-om i popustom na odabrani paket iznosi 1 080,50 KM.\nCijena uređaja sa uračunatim PDV-om i popustom na odabrani paket iznosi 1 530,50 KM.\nCijena uređaja sa uračunatim PDV-om i popustom na odabrani paket iznosi 1 908,50 KM.\nCijena uređaja sa uračunatim PDV-om i popustom na odabrani paket iznosi 1 871,50 KM.\nCijena uređaja sa uračunatim PDV-om i popustom na odabrani paket iznosi 1 880,50 KM.\nCijena uređaja sa uračunatim PDV-om i popustom na odabrani paket iznosi 1 788,50 KM.\nCijena uređaja sa uračunatim PDV-om i popustom na odabrani paket iznosi 1 862,50 KM.\nCijena uređaja sa uračunatim PDV-om i popustom na odabrani paket iznosi 1 745,50 KM.\nCijena uređaja sa uračunatim PDV-om i popustom na odabrani paket iznosi 1 683,50 KM.\nCijena uređaja sa uračunatim PDV-om i popustom na odabrani paket iznosi 1 785,50 KM.\nCijena uređaja sa uračunatim PDV-om i popustom na odabrani paket iznosi 1 860,50 KM.\nCijena uređaja sa uračunatim PDV-om i popustom na odabrani paket iznosi 1 760,50 KM.\nCijena uređaja sa uračunatim PDV-om i popustom na odabrani paket iznosi 1 710,50 KM.\nCijena uređaja sa uračunatim PDV-om i popustom na odabrani paket iznosi 1 770,50 KM.\nCijena uređaja sa uračunatim PDV-om i popustom na odabrani paket iznosi 1 730,50 KM.\nCijena uređaja sa uračunatim PDV-om i popustom na odabrani paket iznosi 1 790,50 KM.\nCijena uređaja sa uračunatim PDV-om i popustom na odabrani paket iznosi 1 480,50 KM.\nCijena uređaja sa uračunatim PDV-om i popustom na odabrani paket iznosi 1 695,50 KM.\nCijena uređaja sa uračunatim PDV-om i popustom na odabrani paket iznosi 1 680,50 KM.\nCijena uređaja sa uračunatim PDV-om i popustom na odabrani paket iznosi 1 810,50 KM.\nCijena uređaja sa uračunatim PDV-om i popustom na odabrani paket iznosi 1 690,50 KM.\nCijena uređaja sa uračunatim PDV-om i popustom na odabrani paket iznosi 1 830,50 KM.\nCijena uređaja sa uračunatim PDV-om i popustom na odabrani paket iznosi 1 650,50 KM.\nCijena uređaja sa uračunatim PDV-om i popustom na odabrani paket iznosi 1 700,50 KM.\nCijena uređaja sa uračunatim PDV-om i popustom na odabrani paket iznosi 1 380,50 KM.\nCijena uređaja sa uračunatim PDV-om i popustom na odabrani paket iznosi 1 930,50 KM.


Depresija umanjuje šanse da zatrudnite - Hoću bebu\nDepresija umanjuje šanse da zatrudnite\n29. March 2016. 27. April 2016. Hocu bebu\nDepresija i anksioznost, sa ili bez upotrebe antidepresivnih lekova, povezani su sa nižim uspehom i vantelesne oplodnje i rođenih beba iz ovog procesa, pokazala je velika studija Karolinska Instituta u Švedskoj. rezultati su objavljeni u u stručnom časopisu “Plodnost i infertilitet”, i mogu biti veoma korisni stručnjacima koji leče žene sa depresijom ili anksioznošću, koje planiraju da se podvrgnu vantelesnoj oplodnji ili nekoj drugoj metodi potpomognute oplodnje.\nSve više žena pije antidespresive poslednjih decenija, pa i onih koje se leče od neplodnosti. istraživači su koristili aninimne podatke svih VTO procedura u Švedskoj od 2007. godine do danas, iz Švedskog registra asisitirane reprodukcije. Uporedili su ove podatke sa informacijama o broju prepisanih lekova za depresiju i anksioznost , iz nacionalnog registra lekova.\nŽene u depresiji imale manje uspešnu VTO\nOd svih žena u studiji, oko 4.4 odsto je imalo dijagnozu depresije ili anksioznosti dve godine pre starta procedure VTO i /ili su prekinule da koriste antidepresive u okviru šest meseci pre početka ciklusa. Istraživači su upoređivali stopu uspešnosti VTO, kao i procenat pobačaja, rođenih beba kod žena sa ovom dijagnozom u poređenju sa ostalim ženama.\n“Utvrdili smo da žene koje su išle na svoju prvu vantelesnu, a imale su dijagnozu depresije ili anksioznosti, imale niži procenat uspešnosti trudnoće, ali i porođaja u poređenju sa ženama koje nisu patile od ovog problema, ili nisu uzimale antidepresive pre vantelesne oplodnje” – rekla je Karolin Cesta, prvi autor studije. ” Veoma je važno da smo shvatili da su žene koje su bile depresivne ili anksiozne, a nisu uzimale nikakve antidepresive, imale još manje šanse za uspeh VTO i rađanje deteta.\nSSRI , odnosno selektivni inhibitori preuzimanja serotonina su danas najčešće prepisivani antidepresivi u Švedskoj. U velikoj grupi žena koje su ispitivane tokom studije, a koje su uzimale ovaj antidepresiv, nije bilo razlike u stepenu trudnoća i porođaja iz vantelesne oplodnje. Ali, mala grupa žena koje su uzimale neke drugi antidepresive, i koje su imale kompleksnije oblike depresije, imale su umanjene šanse za trudnoću, kao i povećan rizik od pobačaja posle vantelesne oplodnje.\nAko ih posmatramo zajedno, ovi rezultati pokazuju da depresija i anksioznost mogu da budu glavni faktor koji dovodi do neuspeha asistirane oplodnje kod ovih žena, rekla je glavna istraživačica Anastasija Najman Iliadou.\nIzvor: Karolinska Institut\nNAPOMENA: Iako žena može da ima problema sa depresijom i anksioznošću i pre početka lečenja neplodnosti, žene koje se već leče su pod daleko većim rizikom da zbog neplodnosti dožive anksioznost i depresiju. Istraživanja pokazuju da je depresija zbog neplodnosti jednaka depresiji u terminalnim fazama smrtonosnih bolesti.\n[su_frame]Zato je veoma važno na vreme potražiti stručnu psihološku podršku i pomoć. Možete se obratiti i našem Kontakt centru za pružanje psihološke podrške, koji Vas može uputiti gde i kako da rešavate probleme sa depresijom i neplodnošću.[/su_frame]\nSaznaj više: Vitamin B9: Jedan od 13 vitamina koje organizam ne može sam da proizvede\ndepresija i neplodnost depresija i VTO manji uspeh VTO\nZašto ne pričamo o spontanom pobačaju?


Bischofberger kamper na bazi Volkswagen Caddy-a iz Sarajeva (FOTO) - Zanimljivosti o automobilima\nRadiosarajevo.ba podeseća da je u TAS-u napravljeno 94 659 primeraka Caddy-a koji su završili u zapadnoevropskim salonima Volkswagena, a kupci su mogli da biraju između pickup kamiončića i furgona s nadograđenim teretnim delom od stakloplastike.\nPickup verzija TAS-ovog Caddy-a je poslužila i za brojne nadogradnje, tako i za nastanak jednog od najkompaktnijih kampera 80-ih godina prošlog veka.\nGlavni lik priče je Nemac Helmut Bischofberger koji se bavio pretvaranjem putničkih automobila u kampere. Do pojave Caddy-a trebalo mu je dosta posla da zadnji deo VW Golfa „jedinice“ i Audija 100 (C2/C3) pripremi za nadogradnju prostora za kampiranje. Dolazak „teretno-dostavnog Golfa“ iz Sarajeva, predstavljenog u novembru 1982. godine, uveliko mu je olakšao posao. Ostalo je samo da Bischofberger na Caddy pickup „prilepi“ svoju kućicu za boravak dve osobe.\nZanimljivo da su originalna zadnja svetla Caddy-a morala da budu zamenjana onima Golfa „jedinice“ (nakon redizajna 1980.). VW Caddy Bischofberger Camper u Nemačkoj je koštao oko 37 hiljada maraka, što je ’80-ih godina bila jedna od jeftinijih ponuda na tržištu vozila za boravak.\nFirma „Cinema Vehicles“ poseduje garažu snova (VIDEO)\nŠta voze žene u Nemačkoj?- Na listi najpopularnijih modela su mali i okretni automobili


Verifikacija respiratora – Verlab\nRespirator ili medicinski ventilator je uređaj koji omogućava mehanizam za disanje pacijentu koji fizički nije u stanju da diše (nedovoljno diše). Respiratori se koriste u jedinicama intenzivne njege za pacijente koji su u kritičnom stanju, te kao takav mora da radi u skladu sa definisanim performansama svaki put.\nIspitivanje performansi respiratora izvodi se u skladu sa odredbama Pravilnika o mjeriteljskim i tehničkim zahtjevima za respirator, Službeni glasnik Bosne i Hercegovine, broj 75/14.\nU skladu s odredbama Pravilnika, performanse respiratora se provjeravaju po parametrima:\nAko je greška mjerenja u bilo kojem od navedenih slučajeva, u odnosu na maksimalno dozvoljenu grešku veća, mjerilo se označava kao neusklađeno, te ne smije biti korišteno. Isto se upućuje na servis, nakon kojeg se radi ponovna verifikacija performansi respiratora.\nVerifikacija respiratora, u laboratoriji Verlab, vrši se radnim etalonom IMT Medical PF 300, a nakon verifikacije dobija se pismeni izvještaj sa detaljima grešaka.


Schneider Electric DMS | IT-KONEKT\nSchneider Electric DMS NS je specijalizovana IT kompanija iz Novog Sada koja se bavi istraživanjem, razvojem i softverskim inženjeringom u oblasti elektroenergetike - Smart Grid IT, a posebno u oblasti upravljanja elektrodistributivnim sistemima.\nNaš glavni originalni proizvod ADMS softver (Advance Distribution Management System) je instaliran u preko 80 elektroprivreda širom sveta, 170 kontrolna centra sa ukupno 400 miliona električnih potrošača.\nADMS softver predstavlja tehničko-informacioni sistem koji omogućava kompletan uvid u tehničke podatke elektrodistributivne mreže, analizu rada mreže, primenu ekspertskih metoda za unapređenje rada sistema, kao i upravljanje i planiranje u elektrodistributivnom sistemu. Osnovna svrha ADMS softvera jeste da se korišćenjem vrhunskog ekspertskog znanja iz oblasti energetike i softverskog inžinjeringa, na najracionalniji način, iskoriste svi raspoloživi elektroenergetski kapaciteti u električnim distributivnim sistemima, sa posebnim naglaskom na obnovljive izvore energije, i na taj način ostvare milionske uštede i spreči prekomerno zagađivanje životne sredine.\nADMS softver je prema mišljenju vodeće konsultantske kuće Gartner, SAD, već sedmu godinu zaredom proglašen najboljim rešenjem u Smart Grid IT oblasti, što nas svrstava u red najperspektivnijih i najvećih kompanija u oblasti razvoja softverskih rešenja, kako u zemlji, tako i u regionu. U februaru 2012. francuska mega kompanija Schneider Electric je proglasila Novi Sad za svoj glavni kompetitivni razvojni centar za Smart Grid IT tehnologije.\nSchneider Electric DMS NS u ovom momentu najveća IT kompanija u Srbiji sa blizu 1000 zaposlenih vrhunskih stručnjaka koji rade na razvoju i uspešnoj isporuci blizu 40 novih velikih svetskih projekata širom sveta za klijente koji svakodnevno, uspešno koriste ovaj srpski proizvod za optimizaciju rada svojih električnih distributivnih mreža.\nUz veliki broj visokoobrazovanih mladih, stručnih i motivisanih zaposlenih, želimo da obezbedimo Smart Grid IT/OT transformaciju elektroprivrednih sistema koristeći našu tehnologiju, ekspertizu i iskustvo u oblasti elektroenergetike i značajno unapredimo rad i funkcionisanje kompanija kao i krajnjih potrošača. Naša vizija je da budemo sinonim za kompaniju koja stalno postavlja nove više svetske IT/OT standarde kako u oblasti rešenja, tako i u oblasti rada i funkcionisanja i koja, ne samo da uvodi nove navike i trendove, nego ih i predviđa i kreira.


Zapadni Balkan u fokusu EU - Minority News\nBugarsko predsedavanje Evropskom unijom (EU) vratilo je politiku proširenja na agendu Unije i Austrija će nastaviti tim putem, jer se želi napredak u reformskim procesima koji su na evropskoj agendi, ocenjeno je u debati Centra za evropsku politiku „Od bugarskog do austrijskog predsedavanja Savetu EU”.\nŠef Delegacije Evropske unije u Srbiji Sem Fabrici ocenio je da je fokus na Zapadni Balkan i Srbiju bio snažan u proteklih šest meseci, podsećajući na važna dokumenta koja je objavila Evropska komisija.\nFabrici je podsetio da je objavljena strategija proširenja za Zapadni Balkan, u aprilu izveštaji o zemljama regiona, kao i Sofijska deklaracija posle samita EU- Zapadni Balkan. Bugarsko predsedavanje je bilo važno kako bi se poširenje držalo visoko na agendi EU, a sada čekamo austrijsko predsedavanje, rekao je Fabrici koji je uveren da će zadržati proces proširenja visok na agendi Unije.\nAmbasador Bugarske Radko Vlajkov istakao je da je politika Srbije proteklih meseci jasan dokaz da pridruživanje EU nema alternativu. Prema njegovim rečima, Srbija je ostvarila dobar rezultat u osetljivim temama koje se tiču poglavlja 23 i 24. Jasna je politička volja za završavanje ustavne reforme, za prihvatanje medijske strategije, kao i rad po svim temama uključujući i pitanja nacionanih manjina.\nCeo članak možete pročitati na web stranici Delegacije Evropske unije u Republici Srbiji.\nOznake:\tBugarsko predsedavanje EU, Radko Vlajkov, Sem Fabrici


Kompanija DIS uručila donaciju od 910 hiljada dinara porodilištu palanačke bolnice "Stefan Visoki"\nU pitanju su sredstva od akcije Uz tebe i bebe, u kojoj je dinar od svake prodate plastične kese namenjen porodilištima u Srbiji\nProgram kompanije DIS, za majke i trudnice, pod nazivom "Uz tebe i bebe" počeo je sa realziacijom 17. avgusta, na način što će deo prihoda od naplate biorazgradivih plastičnih kesa ići porodilištima.\nKompanija DIS se priključila velikoj akciji zaštite životne sredine kroz naplatu biorazgradivih plastičnih kesa u svim svojim maloprodajnim objektima na teritoriji Srbije. Cena jedne kese će iznositi dva dinara.\nS tim u vezi, menadžment kompanije DIS je doneo odluku da svoj program za majke i trudnice pod nazivom "Uz tebe i bebe" otpočne upravo na način što će deo prihoda od naplate biorazgradivih plastičnih kesa donirati tamo gde je taj novac najpotrebniji - ustanovama koje brinu o budućnosti naše zemlje.\nOd svake prodate biorazgradive plastične kese, kompanija DIS će donirati po jedan dinar porodilištima i dečjim odeljenima u bolnicama u Srbiji. Na svakih 30 dana akcije, sav prikupljen novac od prodaje kesa ćemo dodeliti po jednom porodilištu ili dečjem odeljenu u bolnici.\nPrva zdravstvena ustanove, kojoj je, posle mesec dana akcije, uručena donacija je OB Stefan Visoki u Palanci. Direktor marketinga kompanije DIS, Ljubiša Lukić je direktoru palanačke bolnice Dr Nikoli Ristić uručio sredstva i ček u iznosu od 910 hiljada dinara, namenjenih porodilištu ove zdravstvene ustanove.


Na dan izbora od korona virusa preminuo kandidat za načelnika Travnika\n- Doktor Mirsad Peco, koji je bio kandidat Stranke demokratske akcije (SDA) za načelnika Travnika, preminuo je u bolnici u Travniku od posledica korona virusa.\nOpštinska izborna komisija Travnik nije mogla da komentariše šta dalje sledi prema Izbornom zakonu BiH, jer je ovo prvi slučaj smrti kandidata za načelnika na dan lokalnih izbora u BiH, preneo je portal Radio Sarajevo.\n"On je jutros preminuo i praktično, ko glasa za njega to je bačen glas. Od ovih koji su ostali na kandidatskoj listi, ko dobije najviše glasova pobeđuje. Ovde će se bez njega utvrđivati broj glasova za ostale kandidate", kazao je za agenciju Anadolija politički analitičar Vehid Šehić, nekadašnji član Centralne izborne komisije BiH.\n- Nemačka će učiniti sve što je u njenoj moći da Severna Makedonija do kraja godine počne pristupne pregovore sa Evropskom unijom (EU), izjavio je danas u Berlinu nemački ministar spoljnih poslova Hajko Mas (Heiko Maš).\nOn je to rekao u počasnom govoru na ceremoniji uručivanja nagrade Fondacije "Fridrih Ebert" za mir za 2020, premijeru Severne Makedonije Zoranu Zaevu, koja je prenošena preko interneta.\nMas je istakao da se vode intenzivni razgovori da međuvladina konferencija EU i Severne Makedonije bude održana za vreme nemačkog predsedavanja Unijom.\n"Mi ćemo i dalje sa vama raditi kao i prethodnih dana, jer je to javno proklamovani cilj našeg predsedništva. Od marta čekamo konačno do počnu formalni pregovori i nastojimo da održimo prvu pristupnu konferenciju sa Severnom Makedonijom još ove godine", rekao je šef nemačke diplomatije.\nIstičući da to ima veze i sa verodostojnošću i poverenjem u EU, Mas je rekao da će odlučujuće biti da se narednih dana nađe rešenje za pitanja na koja još nemaju odgovore.\n"Ozbiljni smo u tome i želimo konkretno da realizujemo ovaj cilj. Ozbiljni smo kad kažemo da Zapadni Balkan pripada EU i želimo da imamo uspeh u tome. Stvorićemo sve što je u našoj moći da vas podržimo na tom putu", rekao je Mas.\n- Vanredne epidemiološke mere koje su na snazi u Crnoj Gori ne odnose se na granične prelaze niti na građane koji ulaze u zemlju, saopštile su vlasti.\nNacionalno koordinaciono telo (NKT) za zarazne bolesti navelo je da su otvoreni svi granični prelazi osim prelaza Vuča, na putu od Rožaja do Tutina.\nUlazak u Crnu Goru nije moguć na graničnom prelazu Šćepan Polje, na putu Plužine-Foča, dok je prelaz Metaljka na putu Pljevlja-Čajniče, otvoren od 7.00 do 19.00.\nGrađani koji u Crnu Goru uđu u vreme zabrane kretanja ili u tom periodu putuju od granice do kuće razlog kretanja dokazuju ulaznim graničnim pečatom, navelo je NKT.\nPrema merama koje su od juče na snazi u Crnoj Gori, građanima je zabranjeno da napuštaju objekat stanovanja od 21.00 do 5.00, prodavnice i ugostiteljski objekti smeju da rade do 20.00, a uvedena je i zabrana kretanja među gradovima vikendom.\nDozvoljeno je okupljanje najviše četiri osobe, zabranjeni su verski skupovi, svadbe, sva privatna okupljanja i proslave.\nMere će biti na snazi do 1. decembra, uz mogućnost produžetka u slučaju pogoršanja epidemiološke situacije.\n- Vanredni Kongres Demokratske partije (DPS) biće održan 23. januara, objavio je na Tviter nalogu portparol DPS-a i poslanik u Skupštini Crne Gore Miloš Nikolić.\nVanredni kongres će biti održan nakon što je DPS na parlamentarnim izborima 30. avgusta izgubila vlast posle 30 godina vladavine.\nPrema najavi, na kongresu će doći do kadrovskih promena u stranci a do tada će biti analizirani izborni rezultati.\nPredsedništvo DPS-a je ranije saopštilo da je na čelu Odbora za pripremu kongresa partije postavljen gradonačelnik Podgorice Ivan Vuković.


Vežbanje u trudnoći – Prednosti i mane\nPolazeći od činjenice da je svakoj budućoj majci najbitnija zdrava i uredna trudnoća, ne možemo da se ne osvremo na značaj vežbanja tokom cele trudnoće, ali i nakon porođaja. Većina lekara je saglasna da je vežbanje u potpunosti bezbedno za trudnice i za bebe, ukoliko...\nZašto beba plače? (Vrste i uzroci plača)\nSvaka žena kada zatrudni nestrpljivo iščekuje trenutak kada će postati majka i na svet doneti bebu. U tim trenucima svaka buduća majka prati trudnoću po nedeljama, zamišlja svoju bebu do najsitnijih detalja, kako izgleda, da li je dečak ili devojčica, a naravno i kako...\nKada na svet dođe beba i vi postanete roditelj, sve obaveze koje ste do sada imali padaju u “drugi plan” i svaki vaš trenutak od tada je posvećen prvenstveno bebinim potrebama. Iz dana u dan, brinući se o bebi stvaraju se svakodnevne navike u pogledu hranjenja,...\nPoklon Za Babine (Najbolje ideje)\nPeriod nakon porođaja, odnosno kada žena na svet donese bebu, pa do navršenih 40 dana se narodski rečeno naziva “babine” ili babinje”. To je vreme kada se majka i beba prilagođavaju jedna drugoj, istovremeno se žena oporavlja od porođaja i privikava na novu...\nPrehlada i grip u trudnoći: Kako sačuvati sebe i bebu?\nPoslednje dve godine pojavom pandemije koronavirusa u svetu i kod nas svakodnevno smo izloženi brojnim informacijama u vezi sa virusom koji nas okružuje, pa je samim tim i briga za naše zdravlje veća. Kada smo na sve to i trudnica, strepimo duplo više, pre svega...\nTrudnice i boginje: Koliko su boginje opasne u trudnoći?\nTrudnoća sama po sebi predstavlja posebno stanje žene koje usled delovanja različitih hormona podržava rast i razvoj bebe. Kako je svaka trudnoća specifična i “priča za sebe”, to, takođe, nosi sa sobom niz potencijalnih rizika koji mogu da se negativno odraze na...\n3,289.00 RSD – 4,545.00 RSD\n89.00 RSD – 262.00 RSD\nBambo Nature Baby Shower Box


Saveznici se povukli sa Galipolja – Veliki Park\nSaveznici se povukli sa Galipolja\nRođen je 1589 godine srpski pisac Ivan (Dživo) Gundulić, čija je poezija prožeta strasnim pozivima na slobodu i borbu porobljenih Slovena protiv Turaka. U najznačajnijem delu, epu „Osman“, opevao je turski poraz u Hoćimskoj bici 1621. i smrt sultana Osmana II u janičarskoj pobuni godinu dana kasnije, videći u tim događajima predznak propasti Otomanskog carstva i oslobođenja Južnih Slovena. U mladosti je pisao melodrame, pastorale i lirske pesme, koje su najvećim delom izgubljene. Ostala dela: drama „Dubravka“, spev „Suze sina razmetnoga“.\nSrbi su 1807 godine u Prvom srpskom ustanku izbacili Turke iz Kalemegdanske tvrđave i Beograd je, posle 380 godina, ponovo postao prestonica srpske države. Prethodno su ustanici 12. decembra 1806. oslobodili beogradsku varoš i potisli Turke u Kalemegdansku tvrđavu, a turski komandant Alija Gušanac je krajem decembra utekao iz tvrđave, uvidevši da je njena odbrana beznadežna. Novom komandantu Sulejman-paši potom je preostalo jedino da se sa svojim snagama preda ustanicima pod Karađorđevim vođstvom.\nDoktor John A. Veatch otkrio je 1856 godine boraks, natrijumovu so borne kiseline. Danas se široko upotrebljava u industriji stakla, u kozmetici, medicini i domaćinstvu.\nPosle dugotrajne i žestoke borbe, povučene su 1916 godine sve savezničke trupe sa Galipolja. Ovde je u aprilu 1915. godine obrazovan Galipoljski front, na kome su se protiv Turaka borili uglavnom australijske, novozelandske, južnoafričke i kanadske trupe.\nCategories:\tSrbija, Svet, Vesti\t/ No Responses / by Milan јануар 8, 2020\n9:54 am 08 апр 2020


sreda, 13 decembar 2017 19:29\nGradonačelnik Istočnog Sarajeva Nenad Vuković rekao je večeras u Ski centru "Ravna planina", povodom otvaranja sutrašnje skitrke "FIS trofej Ravna planina", da je projekat izgradnje i puštanja u rad kabinske gondole istorijski trenutak, ne samo za opštinu Pale i grad Istočno Sarajevo, već cijelu Republiku Srpsku i region.\nVuković je na konferenciji za novinare čestitao Golijaninu na projektu kao što je Ski centar "Ravna planina" i kabinska gondola, ali podsjetio da je jasnu viziju za ovakav projekat imao i bivši načelnik opštine Pale Slobodan Savić.\n"Ja se nadam da će ta podrška biti prisutna u narednom periodu, kao nešto što se ostavlja budućim generacijama. Mi nismo možda dovoljno ni izreklamirali ovaj projekat, a time se moramo baviti u narednom periodu", ooručio je Vuković.\nsreda, 13 decembar 2017 15:39\nsreda, 13 decembar 2017 15:09\nPredsjednik Republike Srpske Milorad Dodik i vršilac dužnosti direktora "Puteva RS" Nenad Nešić sutra, 14. decembra u 12:00 časova, otvoriće rekonstruisani tunel "Kalovita brda" na ulazu u Pale.\nZa rekonstrukciju ovog tunela, dugog 201 metar, "Putevi RS" su potrošili oko 1,5 milion KM. Tokom izvođenja radova, koji su pripali "Romanijaputevima" a.d. Sokolac, saobraćaj se odvija lokalnim putem preko naselja Kalovita brda u naposrednoj blizini.\nTokom ranije posjete, predsjednik Republike Srpske je novinarima rekao da će Pale dobiti tunel po evropskim standardima.\nsreda, 13 decembar 2017 15:01\nMinistar industrije, energetike i rudarstva Republike Srpske Petar Đokić i ministar odbrane Srbije Aleksandar Vulin posjetili su danas Pale i Fabriku motora specijalne namjene na Palama, gdje je u toku sastanak.\nĐokić će sa delegacijom iz Srbije razgovarati o unapređenju saradnje dvije zemlje, a sastanak je počeo u 13:00 časova, nakon čega bi trebali da se obrate medijima.\nsreda, 13 decembar 2017 14:44\nManifestacija "Zima u Istočnom Novom Sarajevu" je nešto novo u ovoj opštini, a održaće se u Spasovdanskoj ulici od 16. decembra 2017. do 27. januara 2018. godini.\nRadi se o manifestaciji koja je namijenjena građanima i ima za cilj promovisanje turističkih, ugostiteljskih, kulturnih i zabavnih potencijala opštine Istočno Novo Sarajevo, saopšteno je za Sarajevo-RS iz Kabineta načelnika.\nKako se u saopštenju navodi, drvene kućice (štandovi) biti će izložene od subote, 16. decembra, a svečano otvaranje manifestacije "Zima u Istočnom Novom Sarajevu" zakazano je za nedjelju, 17. decembar sa početkom u 18.00 časova. Nakon svečanog otvaranja manifestacije prisutni posjetioci će moći uživati u nastupu grupe "Atentat".\nTokom trajanja ove zimske manifestacije, a povodom Svetog Nikole za naše mališane biće odigrana predstava u utorak, 19. decembra sa početkom u 11.00 časova. Djeda Mraz ni ove godine nije zaboravio naše najmlađe sugrađane, te će ih ovom prilikom obradovati i podijeliti novogodišnje paketiće u četvrtak, 28. decembra sa početkom u 12.00 časova.\nTakođe, u sklopu manifestacije u subotu, 13. januara 2018. godine biće organizovan i svečani doček Srpske Nove godine, gdje će posjetioce uz besplatno kuvano vino zabavljati grupa "Garavi sokak", a u prvim minutama poslije ponoći biće upriličen raskošan vatromet.\nManifestacija "Zima u Istočnom Novom Sarajevu" će upotpuniti zimsku i prazničnu atmosferu, a posjetioci i najmlađi sugrađani će ovom prilikom moći uživati u mnoštvu zabavno-kulturnih sadržaja kao i u raznovrsnoj prodajnoj i izložbenoj ponudi.\nsreda, 13 decembar 2017 13:34\nVježba spašavanja "Jahorina 2017", zbog provjere spremnosti na nepredviđene okolnosti u toku zimske skijaške sezone i koordinacije rada subjekata na planini, održana je danas na stazi "Poljice" na Jahorini.\nU akciji su učestvovali pripadnici Gorske službe spašavanja Jahorina, OC "Jahorina", Policijske uprave Istočno Sarajevo - JZP Pale, Republička uprava Civilne zaštite, Crveni krst Republike Srpske - Pale, Hitna pomoć Doma zdravlja Pale i Vatrogasna brigada opštine Pale.\nDirektor Olimpijskog centra "Jahorina" Dejan Ljevnaić pozdravio je sve pripadnike i učesnike današnje akcije i istakao da važnost ovakve vježbe u cilju što bolje bezbjednosti svih skijaša, bordera i turista na Jahorini.\n"Cilj nam je da se svi skijaši osjećaju bezbjedno i to je poruka koju želimo da pošaljemo. Takođe, želimo da uvežemo sve subjekte bezbjednosti koji su danas tu, koji u slučaju vanredne situacije mogu uspješno da reaguju", rekao je Ljevnaić novinarima.\nOn je dodao da je danas to bio samo trening i poželio svim učesnicima da ovo budu samo treninzi i da se nikada ne desi vanredna situacija, te da planina bude bezbjedna.\n"Trudićemo se da se svaki skijaš osjeća apsolutno bezbedno. U slučaju vanredne situacije, svi trebaju da budu informisani, počev od zaposlenih u OC "Jahorina" koji su dužni da informišu sve subjekte, do vlasnika hotela i vikend kuća", istakao je Ljevnaić i dodao da svi trebaju da učestvuju u zajedničkom radu.\nutorak, 12 decembar 2017 14:18\nZbog provjere spremnosti za nepredviđene okolnosti u toku sezone i koordinacije rada subjekata na planini sutra, 13. decembra 2017. sa početkom u 11:30 časova na terasi "Kolibe" hotela "Termag" na Jahorini održaće se pokazna vježba spašavanja "Jahorina 2017".\nU organizaciji ove vježbe učestvuju Ministarstvo unutrašnjih poslova Republike Srpske, Republička uprava civilne zaštite, Policijska uprava Istočno Sarajevo, Crveni krsta Republike Srpske, Dom zdravlja Pale, Vatrogasna brigada opštine Pale, Gorska služba spašavanja Jahorina i Olimpijski centar "Jahorina".\nutorak, 12 decembar 2017 08:36\nMuzička akademija Univerziteta u Istočnom Sarajevu 12. i 13. decembra 2017. godine organizuje manifestaciju “Dani Vojina Komadine” posvećenu dvadesetogodišnjici od smrti našeg istaknutog kompozitora, prvog generalnog sekretata ANURS-a i prvog dekana Muzičke akademije UIS-a Vojina Komadine.\nU organizacionom i koncertnom dijelu programa manifestacije učestvuju profesori i studenti sa Muzičke akademije Univerziteta u Istočnom Sarajevu, u saradnji s kolegama sa Muzičke akademije Univerziteta u Sarajevu.\nPodršku ovoj manifestaciji pružila je i Akademija nauka i umjetnosti Republike Srpske čiji je jedan od osnivača i prvi sekretar bio Vojin Komadina.\nSvečano otvaranje manifestacije biće upriličeno danas u 18 časova u sali Muzičke akademije (zgrada Elektrotehničkog fakulteta).\nutorak, 12 decembar 2017 11:00\nOdbornici Skupštine grada Istočno Sarajevo sutra će razmatrati na sjednici o Nacrtu budžeta grada za iduću godinu u iznosu od 9.669.239 KM, koji je za 1.068.739 KM veći od plana budžeta za ovu godinu.\nNacrtom je predviđeno da budžet za narednu godinu čine poreski prihodi od oko 5.300.000 KM, neporeski prihodi od 2.500.000 KM, grantovi 527.000 KM, transferi između i u okviru jedinica vlasti od 228.000 KM, saopšteno je iz Skupštine grada Istočno Sarajevo.\nTakođe, na sjednici Skupštine grada biće razmatran i Nacrt rebalansa budžeta za ovu godinu od 8.534.060 KM, što je za 66.440 KM manje u odnosu na planirani budžet.\nOsim toga, na sutrašnjoj sjednici Skupštine grada odbornici će razmatrati usvajanje Etičkog kodeksa ponašanja izabranih predstavnika Skupštine i Gradske uprave Istočno Sarajevo, kao i Odluku o davanju saglasnosti na prestanak rada Fondacije "Centar za edukaciju, inovacije i preduzetništvo" Istočno Sarajevo.\nSjednica počinje u 10:00 časova.\nsubota, 09 decembar 2017 14:38\nNa veliku radost ljubitelja skijanja i zimskih sportova šestosjedi "Poljice" i "Ogorjelica", kao i ski lift "Poljice" danas su na raspologanju skijašima i borderima, a više od 50 cm utabanog snijega, uz dodatni koji trenutno pada na planini, više su nego dovoljni uslovi za odličan dan za skijanje.\nIz Olimpijskog centra "Jahorina" saopštili su da će šestosjedi biti pušteni u rad sa pripadajućim stazama i novim ski-putevima koji su potpuno rekonstruisani, iznivelisani i prošireni za skijaše i snoubordere.\nNa ski-stazi "Poljice" skijanje je zvanično počelo 3. decembra a za prve dane sezone, do završetka manifestacije "Ski-opening" koja će se održati od 14. do 17. decembra, važi popust od 70 odsto na poludnevne, jednodnevne, dvodnevne i trodnevne karte.\nRadno vrijeme skijališta je od 9:00 do 15:00 časova, a ski-karte i karte za parking po povlašćenim cijenama mogu se kupiti na tri lokacije, na platou Poljice i Ogorjelica i u hotelu "Bistrica".\nsubota, 09 decembar 2017 13:56\nJednogodišnjem Aleksandru Gajiću iz Zvornika dijagnostifikovan je rijedak i agresivan tumor na malom mozgu i hitno mu je potrebno liječenje u Njemačkoj, za šta je neophodno obezbijediti 300. 000 evra.\nOpštinski odbor SDS Istočno Novo Sarajevo se odlučio organizovati, sakupiti i uplatiti novčana sredstva u skladu sa svojim mogućnostima i pomoći dječakovim roditeljima da uspiju u ovoj hrabroj borbi.\nNovčana sredstava su jedina prepreka da spase život ovom djetetu.\nNadamo se da će i drugi pratiti naš primjer i da će se uspjeti skupiti novčana sredstva. Takođe se nadamo da je ovo posljednji put da se skupljaju novčana sredstva na ovakav način.\nMnogo je primjera u kojima su ugroženi životi naše djece, a roditelji stavljeni pred stub srama zbog nemogućnosti da obezbijede novac za liječenje.\nNadležna ministarstva Republike Srpske moraju voditi računa o svakom svom stanovniku, a naročito o djeci, a OO Srpske demokratske stranke Istočno Novo Sarajevo će dati svoj doprinos borbi porodice Gajić.\nMali Aleksandar je veliki borac, ali je u posljednje vrijeme ponovo počeo često da povraća i ima tikove na jednom oku.\nZbog hitnosti, usljed svakodnevnog pogoršanja zdravlja ovog mališana, akcija OO SDS Istočno Novo Sarajevo će trajati do 12. 12. 2017. godine.\npetak, 08 decembar 2017 15:36\nPolicija u Trnovu uhapsila je muškarca čiji su inicijali NJ.M. (41), osumnjičenog za napad na inspektora Republičke uprave za inspekcijske poslove.\nPrilikom lišavanja slobode NJ.M. je fizički napao policajca, nakon čega je sproveden u službene prostorije za zadržavanje, gdje je izazvao požar kojim je pričinjena manja materijalna šteta, saopšteno je iz Policijske uprave Istočno Sarajevo.\nU saopštenju se navodi da je NJ.M. lišen slobode nakon što su policijski službenici postupili po prijavi da je juče oko 11.40 časova na benzinskoj pumpi u Trnovu fizički napao inspektora Republičke uprave za inspekcijske poslove Banjaluka, odjeljenje u Istočnom Sarajevu, čiji su inicijali G.P, dok je vršio inspekcijske poslove.\nZa vrijeme boravka u službenim prostorijama on je na nepoznat način izazvao požar, koji su policijski službenici blagovremenom reakcijom lokalizovali, te lice izveli iz prostorije, navodi se u saopštenju.\nU požaru nije bilo povrijeđenih, a pričinjena je manja materijalna šteta.\nO ovom događaju obaviješten je dežurni tužilac Okružnog javnog tužilaštva u Istočnom Sarajevu, koji je naložio preduzimanje mjera i radnji radi dokumentovanja krivičnih djela napad na službeno lice u vršenju službene dužnosti i oštećenje i oduzimanje tuđe stvari.\nĆosić: Sastanak na Trebeviću u cilju razvoja ekonomije na lokalnom nivou\nVukoviću nagrada "Najgradonačelnik 2017. godine"


Haški tribunal oslobodio je danas bivšeg vodju OVK Ramuša Haradinaja i saoptuženog Idriza Baljaja krivice za ratne zločine nad Srbima, Romima i Albancima u okolini Dečana 1998, a trećeoptuženog Ljaha Brahimaja je osudio na godina zatvora zbog okrutno postupanje i mučenje zatvorenika.\nHaradinaj i Baljaj oslobodjeni su krivice po svih 37 tačaka optužnice, a Brahimaj je proglašen krivim po dve tačke koa mu je na teret stavljala mučenje i okrutno postupanje prema dvojici zatvorenika. Prema presudi koju je saopštio predsedavajući sudija Alfons Ori, tužioci tokom sudjenja nisu dokazali da su Haradinaj, Baljaj i Brahimaj bili učesnici u zajedničkom zločinačkom poduhvatu čiji je cilj bilo uklanjanje srpskog stanovništva i drugih nealbanaca sa područja oko Dečana kako bi na njemu bila učvršćena kontrola OVK.\nNije dokazana ni individualna krivica Haradinaja i Baljaja, a trećeoptuženi Brahimaj proglašen je lično odgovornim za okrutno postupanje i mučenje dva svedoka u pritvorskom centru OVK u Jablanici u leto 1998. godine.\nSudija Ori naznačio je da je veće imalo problema sa obezbedjivanjem iskaza velikog broja svedoka koji su kao opravdanje navodili "strah". I strane u postupku su se koristile nepovoljnom atmosferom za svedoke na Kosovu, naznačio je sudija. U završnoj reči, krajem januara, tužioci su zatražili da svoj trojici bude izrečena kazna od 25 godina zatvora.\nOdbrana je, nasuprot tome, tražila da optuženi budu oslobodjeni zato što njihova krivica nije dokazana. Branioci Haradinaja, Baljaja i Brahimaja prethodno pred sudsko veće nisu izveli nijednog svedoka odbrane, smatrajući da to nije potrebno.\nAlijansa za budućnost Kosova oduševljena presudom Haškog tribunala\nAlijansa za budućnost Kosova izrazila je danas oduševljenje presudom kojom je Haški tribunal oslobodio predsednika te stranke Ramuša Haradinaja svih optužbi. Članovi predsedništva Alijansa za budućnost Kosova i mnogobrojni simpatizeri su oduševljeno prihvatili presudu Haškog tribunala, kojom je Haradinaj proglašen nevinim po svim optužbama. Ubedjenje u nevinost bivševg premijera Kosova, tokom dana izrekao je i predsednik Kosova Fatmir Sejdiju.\nVojislav Koštunica: Haški tribunal se ruga pravdi i žrtvama\nPredsednik Vlade Srbije Vojislav Koštunica ocenio je danas da se oslobadjajućom presudom bivšem komandantu Oslobodilačke vojske Kosova Ramušu Hradinaju, Haški tribunal tribunal ruga pravdi i nevinim žrtvama.\n"Mračna odluka Haškog tribunala da oslobodi Haradinija potpuno svedoči da se radi o sudu koji ne postoji da bi se izricala pravda", naveo je Koštunica i izjavi dostavljenoj medijima.\nOn je cenio da se radi o sudu koji je pored ostalog napravljen da se onima koji su počinili zločine, kao što je to Haradinaj, izda zvanično uverenje da su nevini.\n"Time je pored Haradinajevih zločina nad Srbima napravljen novi veliki zločin i to Srbija javno i nedvosmisleno saopštava. Haški tribunal se ovom odlukom ruga pravdi i ruga se nevinim žrtvama koje su stradale od ruke Haradinaja", istakao je predsednik Vlade Srbije.\nSlobodan Samardžić i Božidar Djelić: Presuda katastrofalna\nMinistar za Kosovo i Metohiju Slobodan Samardžić ocenio je danas da je oslobadjajuća presuda bivšem komandantu Oslobodilačke vojske Kosova Ramušu Haradinaju katarstofalna i da će imati brojne političke, moralne i pravne posledice. Samardžić je na konferenciji za novinare u Vladi Srbije podsetio da se brojni svedoci tužilaštva nisu pojavili na sudjenju Haradinaju, a da su dva svedoka protiv bišeg vodje OVK ubijeni. Ministar je ocenio da je odlika o oslobadjanju "glogov kolac" u grudi Haškog tribunala i da dokazuje da nije ostvarena pravda.\nPotpredsednik Vlade Srbije Božidar Djelić ocenio je da je danas crni dan za medjunarodnu pravdu i da je odluka o oslobadjanju skandalozna i zbog toga što je sudjenje bilo praćeno pritiscima na svedoke i ubistvima. Djelić je rekao da će oslobadjanje Haradinaja biti veliki udarac za stabilnost u regionu i da će negativno uticati na proces pomirenja dva naroda.\nVladimir Vukčević: Haški tribunal zreo za penziju\nTužilac za ratne zločine Vladimir Vukčević ocenio je danas da oslobadjajuća presuda bivšem komandantu Oslobodilačke vojske Kosova Ramusu Haradinaju govori da je Haški tribunal zreo za penziju.\n"On je svoju istorijsku ulogu očigledno odigrao i to u momentu kada političke elite u regionu i kod nas nisu mogle da se suoče sa ratnim zločinima", rekao je Vukčević.\nPrema njegovoj oceni, pad kvliteta sudjenja je očigledan ne samo u ovom slučaju, i ukazao na to da je devet svedoka ubijeno u periodu od 2003. do 2007. godine, a veće dozvoljavalo da se optuženi brani sa slobode kada su ti ljudi bili ubijeni.\n"Jednog svedoka je udario džip u Crnog Gori, jedan je ubijen nožem na Kosovu, dvoje je stradalo pod nerazjašnjenim okolnostima u saobraćajnim nesrećama, na petoro je izvršen atentat, a trojica od njih su bili u sistemu zaštite", istakao je Vukčević.\nPrema negovoj oceni bez devet ubijenih svedoka i mnogo zastrašenih nema jakog slučaja. Vukčević je kazao da danas u regionu ima kredibilnih pravosudja koja mogu da se nose sa takvim predmetima na visoko profesionalan način.\n"Lično sam se uverio kroz slučaj Lekaj u odgovornost Haradinaja u zločinima na Paštriku", naglasio je tužilac za ratne zločine i podsetio da je Lekaj u Beogradu osudjen na 13 godina zatvora pravosnažno.\n"Tuzilaštvio tribunala će uložiti žalbu i predložiću glavnom tužiocu Haškog tribunala Bramercu da mu u toku drugostepenog postupka stavim na rapolaganje svog zamenika Dragoljuba Stankovića koji vodi kosovske predmete ", dodao je Vukčević.\nSimo Spasić: Haškom tribunalu nisu važne srpske žrtve\nPredsednik Udruženja porodica kidnapovanih, zarobljenih i ubijenih na Kosovu Simo Spasić ocenio je danas da je oslobadjajuća presuda bivšem vodji OVK Ramušu Haradinaju dokaz da za Haški tribunbal nisu važne srpske žrtve. Spasić je rekao da će ta presuda kojom je dokazani zločinac oslobodjen svih optužbi za zločine "dodatno da ubije" porodice Srba koji su kidnapovani, zarobljeni i ubieni na Kosovu od 1998. godine. Spasić je istakao da odgovor o toj presudi moraju dati oni državnici, ministri pravde i premijeri koji su dozvolili da Tribunalu budu isporučeni srpski generali jer su time dokazali da su jedino Srbi krivi za ubijene Hrvate, Muslimane i Albance.\n"Sutra će u Prištini milion Albanaca da dočeka svog narodnog heroja jer je očistio teritoriju Kosova i Metohije od Srba i ostalih nealbanaca", naveo je on.\nHaradinaju, Baljaju i Brahimaju sudjeno je po optužnici za zločine nad Srbima, Romima i Albancima izmedju marta i oktobra 1998. U 37 tačaka, optužnica im je na teret stavljala višestruko ubistvo, progon, deportaciju, protivpravno zatvaranje, nehumana dela, okrutno postupanje, mučenje, otmice, zlostavljanje i silovanje. U to vreme, Haradinaj je, po optužnici, bio vodja OVK u okolini Dečana, Baljaj je komandovao specijalnom jedinicom "Crni orlovi", a Brahimaj je član glavnog štaba OVK i zapovednik pritvora z zarobljenike OVK.\nPrema optužnici, oko 40 žrtava pronadjeno je u masovnoj grobnici kod Radonjićkog jezera, u neposrednoj blizini baze specijalne jedinice OVK "Crni orlovi" kojom je komandovao drugooptuženi Baljaj i nešto više od kilometra od rodne kuće i štaba Haradinaja u selu Glodjane. Sudjenje Haradinaju i saoptuženima je počelo 5. marta prošle godine. Tužioci su pred sudsko veće tokom procesa izvelo 81 svedoka, a dvojica su odbila da svedoče uprkos obavezujućem nalogu suda.\nBivša glavna tužiteljka Haškog tribunala Karla Del Ponte više puta je, uključujući i pred Savetom bezbednosti UN, upozoravala da se svedoci protiv Haradinaja na Kosovu uznemiravaju i zastrašuju i da to tužiocima pričinjava velike probleme u izvodjenju dokaza.\nHaradinaj se dobrovoljno predao Tribunalu 9. marta 2005. neposredno pošto je podneo ostavku na dužnost premijera Kosova. Istog dana u Hag su iz Prištine prebačeni i Baljaj i Brahimaj. U prvom pojavljivanju pred sudijama, sva trojica su odbacila krivicu. Tribunal je na privremenu slobodu do početka sudjenja, Haradinaja pustio 9. juna 2005, a kasnije mu je, na zahtev odbrane i uprkos protivljenju tužilaštva, dozvolio da u ograničenoj meri javno nastupa na Kosovu kao lider Alijanse za budućnost Kosova.


ИЗГРАДЊА ДЕОНИЦЕ АУТО-ПУТА СУРЧИН-ОБРЕНОВАЦ – Opština Surčin\nIZGRADNJA DEONICE AUTO-PUTA SURČIN-OBRENOVAC\nby\tadmin\t/ 01 March 2017\t/ Published in 2017, Vesti, Surčin Izgradnja deonice auto-puta Surčin-Obrenovac započeli su danas a ukupna vrednost radova je 208 miliona evra. Deonica je duga 17,6 km a njen deo je i novi most na reci Savi, koji je počeo da se gradi u Bariču.\nObeležavanju početka radova prisustvovao je premijer Srbije Aleksandar Vučić, ministarka građevinarstva, saobraćaja i infrastrukture Zorana Mihajlović, ambasador Kine u Srbiji Li Mančang, generalni direktor kineske kompanije „China Communications Construction Company Ltd”, koja je glavni izvođač radova, Lu Šan, gradonačelnik Beograda Siniša Mali i predstavnici gradskih opština Obrenovac i Surčin.\nPrema rečima predsednika Gradske opštine Surčin Stevana Šuše, ovo je veoma značajan dan za opštinu Surčin, Obrenovac, Beograd i Srbiju jer smo svi ovo veoma dugo čekali. Drago nam je da je Vlada Republike Srbije uspela da sklopi sporazum sa Kinezima i da su počeli da rade ovaj auto-put, koji je veoma značajan za opštinu Surčin. Bez auto-puteva nema napretka, bilo da je to poljoprivreda ili neki drugi deo razvoja naše Opštine.\nIzgradnja auto puta predviđena je u punom profilu, sa četiri vozne i dve zaustavne trake. Pored izgradnje trase puta sa kompletnom infrastrukturom, projekat uključuje i izgradnju mosta preko Save i ušća Kolubare, dužine 1,7 km. Rok za završetak radova na izgradnji auto puta E763, deonici Surčin-Obrenovac je 32 meseca.\nSrbija je pouzdan partner i na nju će Kina uvek moći da računa, izjavio je danas premijer Aleksandar Vučić povodom otvaranja radova na Koridoru 11 od Surčina do Obrenovca. Vučić je rekao da most preko Save i Kolubare, dužine oko 1, 7 kilometara, košta 103 miliona evra, a da ukupna izgradnja deonice košta 208 miliona evra.\nŽelimo da Srbija bude destinacija primamljiva i prijemčiva za naše kinske prijatelje, i to ćemo da uradimo. Dovodimo nove fabrike, smanjili smo nezaposlenost sa 25,9 odsto na 13 odsto. Stvari rešavamo jednu po jednu. Srbija je zemlja pobednika i ljudi koji rade, koji donose rezultate.


Okrugli stol o mjerama zapošljavanja\nAutor: FZZZ / 27.09.2018\nSarajevo (27.09.2018. godine) U organizaciji Federalnog zavoda za zapošljavanje i Ureda Svjetske banke u Bosni i Hercegovini, danas je u Sarajevu održan okrugli sto „Monitoring, evaluacija i dizajn mjera aktivne politika zapošljavanja“.\nPored organizatora učešće su uzeli predstavnici Federalnog ministarstva rada i socijalne politike, kantonalnih službi za zapošljavanje, Privredne komore Federacije BiH, Porezne uprave Federacije BiH, Švicarske ambasade i Projekta zapošljavanja mladih (YEP).\nDoc.dr. Merima Balavac, saradnik na projektu Svjetske banke, na okruglom stolu je predstavila rezultate monitoringa i evaluacije programa sufinansiranja zapošljavanjaPrilika za sve iz 2014. godine. Rezultati ukazuju na zadovoljavajući učinak, sa skoro istim karakteristika kao i u drugim državama gdje se provode ovakvi programi, s tim da su najbolji rezultati postignuti među kategorijama osoba starijih od 40 godina,nezaposlenih žena i osoba koje su bile nezaposlene duže od 12 mjeseci.\nMirey Ovadiya, predstavnica Svjetske banke, je izjavila da je cilj okruglog stola, kao dijela Projekta podrške zapošljavanju koji finansira Svjetska banka, da se razmjene ideje o dizajnu i načinu monitoringa i evaluacije novih programa i mjera aktivne politike zapošljavanja koje će se provoditi u Federaciji Bosne i Hercegovine u narednom periodu.\nRukovodilac Jedinice za analizu tržišta rada, statistiku, monitoring i evaluaciju u Federalnom zavodu za zapošljavanje, dr. Omer Korjenić je na okruglom stolu prezentirao rezultate monitoringa Programa sufinansiranja zapošljavanja 2016 (oko 65 posto korisnika je ostalo u radnog odnosu šest mjeseci nakon isteka perioda sufinansiranja zapošljavanja), te je kazao da je ova institucija pokrenula konkretne aktivnosti na uspostavi kvalitetnog sistema monitoringa i evaluacije kako bi se na osnovu dobivenih rezultata kontinuirano unapređivale mjere aktivne politike zapošljavanja.


"GRABLJIVCI" Za Svetski dan divljih vrsta u Novom Sadu\nVučević: Vraćamo život u Novom Sadu u normalnu, ali moramo biti oprezni, puštanje GSP-a u rad je veliki izazov\nDani, nedelje, meseci - ne zna se kada će Zrenjaninci opet dobiti čistu vodu iz fabrike, a do tada će morati NA BUNARE ili vodu koja NIJE ZA PIĆE\nPresreo čoveka na ulici, pokušao da mu otme torbicu, pa ga PRETUKAO PALICOM! Uhapšen mladić (20) u Novom Sadu\nBazeni i gradske plaže čekaju kalendar\nPALIĆ, INĐIJA, VRBAS, KIKINDA, ZRENJANIN... - Kupališna sezona na bazenima i gradskim plažama vojvođanskih gadova počeće sredinom ili krajem juna. Nadležni kažu da će do tada biti završene pripreme, čišćenje obala i uređivanje bazena. Izuzetak je termalni bazen pored Muškog štranda na Paliću, gde je sezona kupanja počela krajem maja, dok se ne zna da li će i kada biti dozvoljeno kupanje na Muškom i Ženskom štrandu, kao i na Peščanoj plaži na Palićkom jezeru zbog poslednjeg pomora ribe.\nKikinda slavi 20 godina od otkrića skeleta mamutice Kike\nFestival za decu i porodicu „Mamutfest“, u organizaciji Narodnog muzeja Kikinda, počeće u petak, u 11 sati, čime će zvanično obeležavanje 20 godina od pronalaska skleta mamuta u glinokopu fabrike „Toza Marković“.\n"MOJ ŽIVOT U ALEPU JE BIO BAJKA" Subotičanka se posle 31 godine u Siriji vratila u Srbiju\nAlep, drugi grad po veličini u Siriji, u Srbiji poznat po ratnim stradanjima i migrantima koji beže od strahota, za dr Katu Gurinović Kasab (64) zauvek će ostati raj na zemlji.\nBez koncerata ostali zbog izbora\nVećina Vojvođana ovog leta u svojim gradovima teško će pronaći pravo mesto za zabavu. Iako su vlasti u nekim gradovima, poput Subotice, pripremile niz kulturnih i zabavnih manifestacija, u drugim\nFutožanin poklanja 30 tona kupusa\nFutožanin Rajko Gligorić pokloniće 30 tona kupusa siromašnima, ali pod uslovom da dođu organizvano i da sami naseku koliko im treba. Na ovakav potez se odlučio jer mu se, kako kaže, ne isplati da plati radnike i da potom kupus prodaje nakupcima.\nPlate i za petinu manje zbog kašnjenja na posao\nNovi Sad - Novosađane zbog kašnjenja na posao ili neopravdanih izlazaka sa radnog mesta najveći broj poslodavaca u gradu kažnjava odbijanjem od plate, a neretko i obavezom da to vreme nadoknade prekovremenim radom narednog dana.\nVučević: Nabavili smo 100 novih autobusa za Novi Sad i nastavljamo da unapređujemo gradski prevoz\nGradonačelnik Novog Sada MIloše Vučević najavio je opsežne promene i uanpređivanje funkcionisanja gradskog prevoza u vojvođanskoj prestonici.\nSubotičani napravili najveću vitraž kupolu\nJožef Kovač i Rudolf Mesaroš za dvadeset godina izradili su stotine unikatnih ukrasnih predmeta od stakla, tifani lampi, vitraže, ali najveće divljenje su izazvali kada su uspešno završili jednu od najvećih kupolu u zemlji koja se nalazi u hotelu „Izvor“ u Aranđelovcu.\nDAMA NA ČELU LOVIŠTA Sanja (28) čuva subotičke šume od šakala i lovokradica: "S ovog posla želim da odem u penziju"\nMalo ljudi uspeva da spoji hobi i posao, strast i obavezu, a upravo je to pošlo za rukom Sanji Milošev (28), upravnici lovišta "Subotičke šume", jednoj od retkih žena lovočuvara u Srbiji.\nNEMAN OD DVA METRA I 125 KG Otišli su na pecanje kod Apatina, pa iz vode izvukli pravu GRDOSIJU (FOTO / VIDEO)\nIgor Jocić i Mladen Živanović ulovili su u Dunavu kod Apatina pravu rečnu neman – soma dugog preko 220 centimetara i teškog 125 kilograma.\nRoditelji traže duži rad vrtića\nNOVI SAD - Gradska uprava je spremna da izađe u susret roditeljima koji traže da deca u vrtićima ostaju i posle 16.30. Gradonačelnik Igor Pavličić još nije dobio takav predlog, ali ga podržava.\nBlokirani računi više od 1.000 preduzeća\nZRENJANIN - Da je zrenjaninska i uopšte privreda Srednjobanatskog regiona u dubokoj krizi, najbolje svedoče podaci o broju blokada pojedinih preduzeća zbog nemogućnosti da plate prispele obaveze, uvođenju stečaja i pokretanju likvidacija.\nNelegalna naplata osiguranja\nJavno preduzeće „Informatika” neovlašćeno od građana naplaćuje osiguranje stanova i kuća u okviru objedinjene naplate, upozorava Aniko Muškinja Hajnrih, pokrajinska ombudsmanka. Čini se da je ovom izjavom okončana afera oko nametanja osiguranja građanima koji komunalne račune mogu da plate samo preko “Informatike”.\n"OBOJE SMO DRHTALI" Njihova veridba oduševila je Srbiju, a evo i priče koja stoji iza nje\nSubotičanin Srđan Radulović (30) zaprosio je svoju devojku Ivu Fuker (30) na originalan način tako što je uz pomoć prijatelja inscenirao sasvim obično veče u bioskopu koji je zakupio samo zbog nje.\nLSV traži referendum o zaštiti domaćih poljoprivrednika\nLiga socijaldemokrata Vojvodine prikupila je više od 70.000, od potrebnih 100.000, potpisa građana za raspisivanje referenduma kojim će biti zatraženo da vlada i parlament zaštite domaće poljoprivrednike i mala i srednja poljoprivredna gazdinstva od nelojalne konkurence prilikom kupovine poljoprivrednog zemljišta, saopštila je danas ta stranka.\nUprkos niskim temperaturama biće probijen led kod Dalja\nNiske temeprature u Mađarskoj će povećati priliv leda u narednom periodu, ali ćemo sa dva dodatna ledolomca iz Mađarske, koji su već u Srbiji, uspeti da probijemo ledenu barijeru kod Dalja, izjavio je danas pomoćnik direktora Voda Vojvodine Aleksandar Nikolić.


26. jula 2021. 18. avgusta 2021.\nKaleidoskop kulture je celogodišnji projekat kulture zajedništva koji kroz različite procese spaja umetnike, ustanove kulture, nevladine organizacije, građane i posetioce, predstavljajući krajem leta različite prostore i programe na brojnim lokacijama u gradu i okolini, te na taj način promoviše jedinstvenu sliku raznolikosti Novog Sada.\nFondacija „Novi Sad – Evropska prestonica kulture” već četiri godine unazad stvara nove prostore namenjene sugrađanima, sa ciljem da se tokom Kaleidoskopa kulture kulturni sadržaji dodatno prošire u sve delove grada, što je od velike važnosti za nedelju arhitekture, kojom se tokom septembra posebno ističe značaj ove vrste umetnosti. Projekat „Nova mesta” jedan je od onih kojim Evropska prestonica kulture promoviše kulturu zajedništva kroz nove prostore širom grada namenjene kulturnim sadržajima.\nCilj „Novih mesta” jeste da se rekonstruišu i urede javni i mali komšijski prostori u saradnji sa lokalnim zajednicama, jer su njihovi članovi najbolje upoznati sa potrebama svog okruženja. Uz podršku Društva arhitekata Novog Sada i Gradske uprave za građevinsko zemljište i investicije, za sada je otvoreno ukupno 36 novih mesta.\nMeđu ovim prostorima za susrete građana i organizovanje kulturnih sadražaja, nalaze se: klupa i sto sa šahovskom tablom na Novom naselju, u ulici Kaće Dejanović, novi kutak na Adicama, u ulici Marije Bursać i saletla na Detelinari, u ulici Omladinskog pokreta.\nPored navedenih, novosadska udruženja građana i stambene zajednice postavili su mobilijar i tako stvorili nove i čistije oaze za uživanje i na Limanu 1 (iza kafea „Beza”), Klisi (Sentandrejski put BB), Šodrošu (Ribarsko ostrvo), Novom naselju (Partizanskih baza), u Petrovaradinu (Zlatarićeva/Božidara Adžije), Rumenki (okolina FK „Jedinstvo”) i Stepanovićevu (Milunke Savić).\nUz to, trenutno je u toku i novi urbanističko-arhitektonski konkurs za idejna rešenja za uređenje četiri lokacije – Trga galerija, parka pored Skupštine AP Vojvodine, vidikovca iznad tunela u nastavku Mosta slobode i zelene površine na Bulevaru patrijarha Pavla. Zainteresovani mogu da se prijave putem portala javnih nabavki do 24. avgusta, a više informacija možete pronaći na sajtu Fondacije „Novi Sad – Evropska prestonica kulture” i na sajtu Društva arhitekata Novog Sada.\nU sklopu Kaleidoskopa kulture mnogobrojni kulturni događaji odigraće se upravo na „Novim mestima” i tako doneti kulturne sadržaje na lokacije koje ranije nisu imale sličnu namenu.\nPosted in Kaleidoskop kulture 2021., Nedelja arhitekture vestiTagged Kaleidoskop kulture 2021, Nova mesta\nPrethodni Previous post: 5 kultnih novosadskih mesta u septembru postaju prostori za kulturu\nSledeći Next post: Negujmo kulturu zajedništva: Volontiraj na četvrtom Kaleidoskopu kulture


Prokuplje rekonstruiše vodovodnu i kanalizacionu mrežu - Top Novosti\nNaslovna Prokuplje Prokuplje rekonstruiše vodovodnu i kanalizacionu mrežu\nProkuplje rekonstruiše vodovodnu i kanalizacionu mrežu\nGradonačelnik Prokuplja Milan Aranđelović kaže da je pripremljena kompletna dokumentacija za rekonstrukciju stare vodovodne mreže sa azbestnim cevima, tako da spremni čekaju prvi oktobar kada počinje rok za podnošenje prijava i podneće je Vladi, odnosno Кancelariji za javna ulaganja.\n– Projekat zamenene vododvodne i kanalizacione mreže iznosio 8,5 miliona evra i nadamo se da će nam država u tom smislu izaći u susret. Budući da će kroz grad Prokuplje proći deonica budućeg auto-puta Niš-Priština smatramo da je ovo jedinstvena prilika za izradu kanalizacione i vodovodne mreže, odnosno da se ti radovi završe pre izrade puta jer bi kasnije sve to išlo mnogo teže, kazao je Aranđelović.\nOn je istakao da je Gradu Prokuplje u ovom trenutku najverovatnije najspremniji u Srbiji i sa kompletnom dokumentacijom za rekonstrukciju, odnosno zamenu vodovodne mreže.\nGradonačelnik Prokuplja Milan Aranđelović ističe da je pripremljena i kompletna odkumentacija za četiri kraka kanalizacije i da je trentno u fazi izrade studije opravdanosti koju je tražila Кancelariji za javna ulaganja.


Gradonačelnik Zrenjanina u Vladi Srbije na konstitutivnoj sednici Organizacionog odbora EP u košarci za seniorke | ZR KLIK\nGradonačelnik Zrenjanina u Vladi Srbije na konstitutivnoj sednici Organizacionog odbora EP u košarci za seniorke\nGradonačelnik Zrenjanina Čedomir Janjić prisustvovao je juče, u sedištu Vlade Republike Srbije, prvoj sednici Organizacionog odbora Evropskog šampionata u košarci za seniorke, koji se od 27. juna do 7. jula održava u Srbiji i Letoniji.\nGradonačelnik Janjić, zajedno sa svojim kolegom iz Niša, gradonačelnikom Darkom Bulatovićem, predstavnik je u Organizacionom odboru gradova domaćina, Zrenjanina i Niša, u kojima će se igrati utakmice grupne faze šampionata. Zrenjaninu je pripala i izuzetna čast da ugosti selekciju Srbije, a u grupi “D” u našem gradu nastupiće i reprezentacije Rusije, Belorusije i Belgije. Dve grupe igraće i u glavnom gradu Letonije, Rigi, dok je Beograd domaćin završnice šampionata. Finalna utakmica na programu je 7. jula u “Štark Areni”.\nSednicom je predsedavala potpredsednica Vlade Republike Srbije i predsednica Koordinacionog tela za rodnu ravnopravnost Zorana Mihajlović, koja se nalazi na čelu Organizacionog odbora, a prisustvovali su i ministar omladine i sporta Vanja Udovičić i delegacija Košarkaškog saveza Srbije, na čelu s predsednikom Predragom Danilovićem.\nKako je preneo sajt Vlade Republike Srbije, Mihajlović je istakla da je pomenuto prvenstvo najvažnije međunarodno takmičenje koje se održava u našoj zemlji u ovoj godini i prilika da Srbija promoviše ženski sport i još jednom pokaže da je dobar domaćin i organizator velikih sportskih događaja. Ona je izrazila zadovoljstvo time što je Košarkaški savez Srbije video u Vladi partnera za organizaciju te sportske manifestacije.\nPrema njenim rečima, na ovoj sednici dogovoren je finansijski plan i sve što će se u narednom periodu raditi u Beogradu, Nišu i Zrenjaninu, koji će biti domaćini takmičenja.\nPotpredsednica Vlade je podvukla da je Evropsko prvenstvo za košarkašice prilika da se još više promoviše ženski sport, najavivši da će sledeća sednica Odbora biti održana za sedam dana.\nMinistar omladine i sporta Vanja Udovičić podsetio je da je naša zemlja u poslednjih pet godina organizovala 15 velikih međunarodnih seniorskih takmičenja. Izrazio je očekivanje da će Srbija nakon ovog takmičenja biti prepoznata kao primer dobre prakse i da će podići standarde kada je reč o organizaciji velikih takmičenja.\nMinistar je napomenuo da je ovo treće veliko takmičenje u košarci koje se organizuje u našoj zemlji u poslednje tri godine, te da je Srbija prvi put domaćin košarkaškog prvenstva za žene.\n– Želimo da popularizujemo i promovišemo ženski sport i da privučemo što veći broj devojčica u sistem sporta i veliku porodicu košarke – kazao je on i izrazio nadu da će gosti iz inostranstva, koji budu posetili našu zemlju i pratili takmičenje, osetiti pravo gostoprimstvo Srbije.\nPredsednik Košarkaškog saveza Srbije Predrag Danilović izrazio je zadovoljstvo zbog održavanja prve sednice Organizacionog odbora i istakao da organizacija velikih sportskih događaja nije moguća bez podrške i pomoći Vlade, Ministarstva omladine i sporta i lokalnih samouprava.\nPripreme za ovaj šampionat u Zrenjaninu su, praktično, već u toku, s obzirom da je u “Kristalnoj dvorani” postavljen novi parket, ranije su, kroz projekat kompanije NIS – “Zajednici zajedno”, nabavljene i licencirane konstrukcije koševa, a u toku je procedura za nabavku semafora s LED ekranima.\nFotografije: Facebook profil Zorane Mihajlović


Biznis.ba - Sredstva od akciza isključivo za izgradnju infrastrukture\nA. B. 09:14 / 06.06.2017.\n- U vezi sa Zakonom o izmjenama i dopunama zakona o akcizama postoji nekoliko činjenica na kojima možemo bazirati potrebne projekcije, odnosno hodogram dešavanja u vezi sa mogućim upućivanjem zakona u parlamentarnu proceduru. Prva nesporna činjenica jeste da će sredstva od akciza na naftu i goriva biti korištena isključivo za izgradnju saobraćajne infrastrukture, a ne za "krpljenje" budžetskih rupa kako to pokušavaju spinovati predstavnici opozicije. Druga činjenica sa kojom su detaljno upoznati svi koji učestvuju u procesima odlučivanja, i koja je više puta jasno i detaljno obrazložena, jesu višestruki benefiti koje bi BiH imala, posebno u segmentu dalje izgradnje koridora Vc i proširenja mreže magistralnih puteva na teritoriji čitave BiH - rekao je Zvizdić.\nPojašnjava da je riječ o jedanaest dionica na Koridoru 5C u ukupnoj dužini od 85 km u prvoj fazi, sanaciji i izgradnji brojnih dionica magistralnih pravaca u ukupnoj dužini većoj od 200 km, izgradnji tzv. "trećih traka" u dužini od 110 km, o trinaest zaobilaznica oko bh. gradova, sanaciji i izgradnji više desetina tunela i mostova, itd.\n- Dakle, ne postoji nijedan dio BiH na kojem ne bi bio realiziran neki od projekata cestogradnje - naglasio je Zvizdić.\n- Što se tiče hodograma mogućih dešavanja, on je sljedeći: početni korak je da Upravni odbor UIO izradi i prema Vijeću ministara BiH uputi prijedlog seta zakona koji uključuje i Zakon o izmjenama i dopunama zakona o akcizama. Poslije toga očekujemo jasnu i transparentnu podršku Vlada entiteta, a posebno resornih ministarstava i javnih preduzeća koja se bave izgradnjom autoputeva i puteva jer će oni, a ne Vijeće ministara BiH, koristiti i implementirati sredstva od prikupljenih akciza na naftu i biogoriva. Ovo posebno naglašavam, i na stavovima entiteta ćemo insistirati, jer smo nerijetko sa toga nivoa slušali da osim akciza postoje i neke druge alternative za izgradnju autoputeva i magistralnih cesta, pa zbog toga sa velikim zanimanjem očekujemo, ili da se da nedvosmislena podrška usvajanju zakona o akcizama, ili da nam se obrazlože teoretski i praktični modeli tih alternativa. Uz stavove entitetskih institucija, očekujemo i pozitivne stavove struke koji su i ranije jasno prezentirani, i koji će, barem za mene, biti ključni orijentir za dalje djelovanje - kazao je Zvizdić.\n- Ovdje posebno naglašavam da je neophodno usmjeriti fokus na političke partije koje čine postojeću vladajuću koaliciju na nivou BiH, i koja još uvijek u Parlamentarnoj skupštini BiH ima numeričku većinu. Zadatak koalicionih partija, a ne Vijeća ministara, jeste da se osigura konsenzus unutar koalicije i da brojčana postane i stvarna većina, jer će to biti conditio sine qua non da se ponovo krene u proceduru predlaganja seta zakona. Ako se uz zastupnike iz pozicije, osiguraju glasovi zastupnika i iz drugih zainteresiranih partija, to će predstavljati dodatnu podršku usvajanju ovog važnog seta zakona rekao je Zvizdić.\n- Svjedoci smo da u posljednje vrijeme koaliciona većina ne funkcionira u punom kapacitetu i mislim da će, s obzirom na to da je izborna kampanja već počela, selektivna podrška ostati kao dominantna matrica djelovanja. Nažalost, takav pristup je u posljednjih nekoliko mjeseci već postao dio prakse, jer zakoni koje Vijeće ministara usvoji jednoglasno, a uputili smo u dosadašnjem mandatu više prijedloga zakona nego bilo koje Vijeće ministara u istom periodu prije nas, ne dobivaju podršku koalicije u parlamentarnoj proceduri. Prema tome, nestabilnost parlamentarne većine će sasvim sigurno biti otežavajuća okolnost za budući uspješan rad Vijeća ministara BiH, kao jednog od ključnih generatora evropskih i ekonomskih procesa, jačanja vladavine prava i unapređenja regionalne i međunarodne saradnje - rekao je, između ostalog, Zvizdić za portal Klix.ba.


Dačić i Šib o bilateralnim odnosima, dijalogu Beograda i Prištine i regionu\n► Dačić i Šib o bilateralnim odnosima, dijalogu Beograda i Prištine i regionu\nMinistar spoljnih poslova Ivica Dačić i ambasador Nemačke u Srbiji Tomas Šib razgovarali su danas u Beogradu o bilateralnim odnosima, dijalogu Beograda i Prištine i o aktuelnoj situaciji u regionu.\nOni su ocenili da su odnosi dve zemlje veoma dobri, a da kvalitetu odnosa doprinosi redovan i intenzivan dijalog predstavnika dve države na visokom i najvišem nivou, navodi se u saopštenju Ministarstva spoljnih poslova.\nIstakli su odličnu ekonomsku saradnju uz očekivanje da će se intenzivirati.\nDačić se zahvalio Nemačkoj na podršci Srbiji u evropskim integracijama.\nOni su razgovarali i o dijalogu Beograda i Prištine, kao i o aktuelnoj situaciji u regionu.


UNICEF: Respiratori za devet bolnica u Srbiji, akcija pružanja pomoći - Boom93\n“Virus se ne predaje, kao ni mi. UNICEF je još na početku krize reagovao i nabavio 50 respiratora za potrebe zdravstvenog sistema u Srbiji”, rekla je Vesna Savić Đukić, šefica Sektora UNICEF-a u Srbiji za saradnju s privatnim sektorom.\nDodala je da je danas Kliničkom centru uručeno deset “najmodernijih respiratora koji su namenjeni pacijentima svih uzrasta i zdravstvenog stanja i potpuno su kompatibilni sa zdravstvenim sistemom” u Srbiji.\nOna je zahvalila donatorima – predstavnicima poslovne zajednice koji su se, uprkos teškoćamaa, odazvali apelu UNICEF i pomogli da se kupi najkvalitetnija oprema.\nDirektor Kliničkog centra Srbije Milika Ašanin rekao da je da pet respiratora ide u “Šok B” Urgentnog centra, a pet će biti rasporedjeno intenističkoj grupaciji.\nUz podršku donatora, UNICEF je tokom epidemije u Srbiji poklonio i duru opremu, kao i 71.900 hirurških rukavica, 25.116 zaštitnih ogrtača, 99.950 hirurških maski, 1.549 skafandera.\nHigijenske pakete je posredstvom UNICEF-a dobilo 16.000 porodica u romskim naseljima u Srbiji, 4.400 hraniteljskih, 19 ustanova z smeštaj i oko 2.300 osoba u azilnim, odnosno prihvatnim centrima za izbeglice i migrante, saopštio je UNICEF.\nOznakeCOVID-19 Covid19 Fond Ujedninjenih nacija za decu Koronavirus Srbija UNICEF


Fruške Terme | Turistička Agencija Nova\nHotel Premier Aqua 5* i Vrdnička kula\nBanja Vrdnik, Fruška gora\nFruška gora, Novi Sad, Beograd\nNovi luksuzni hotelski kompleks na Fruškoj gori “Fruške terme” deo je Promont Group DOO koji u okviru svog poslovanja poseduju ogranke Hotel “Premier Aqua” 5* i etno kompleks “Vrdnička kula” 4*. “Fruške terme” predstavljaju prvi luksuzni hotelski kompleks u Srbiji koji objedinjuje devet termalnih bazena, najsavremenije konferencijske sale, SPA & Wellness Centar i medicinski blok. Hotel će raspolagati sa 216 smeštajnih jedinica i devet bazena sa termalnom vodom dubine oko 140cm i različitih površina, a šest bazena će moći da se koriste i preko zime. Dva tobogana, mali bazen sa interesantim sadržajem za decu će sigurno privući veliki broj porodica koje će moći da uživaju tokom cele godine. Bazeni su građeni po visokim standardima, od inoksa koje pravi austrijska kompanija i oni su prvi bazeni ovog tipa u Srbiji.\nNa površini od 46.000m², “Fruške terme”, postaće omiljeno mesto kako za domaće tako i strane turiste. Banja Vrdnik iz godine u godinu beleži stalni porast noćenja, kako zbog svoje idealne lokacije, Nacionalnog parka Fruške gore, blizine gradova Beograd (70km) i Novog Sada (23km), tako i aerodroma koji se nalazi na samo 45 minuta vožnje.\nEtno-kompleks Vrdnička kula\nIzolovano od urbanog i ušuškano u dubokoj, netaknutoj prirodi, na samoj granici sa Nacionalnim parkom „Fruška gora“ izgrađen je etno kompleks „Vrdnička kula“. Čist vazduh, miris lipove i borove šume koje okružuju ovo naselje i pogled na predivnu prirodu pružiće gostima mir i opuštanje za sva čula. Etno kompleks je dobio naziv po istorijskoj građevini iz 12.veka, Vrdničkoj kuli, koja je prema podacima podignuta u periodu kada su Rimljani bili naseljeni na ovom području. Do ovog istorijskog lokaliteta se može doći „stazom zdravlja“ za svega 20 minuta lagane šetnje od hotela “Premier Aqua”\nPROMO PAKETI - Hotel Premier Aqua 5*\nCjenovnik wellness & spa - Hotel Premier Aqua 5*\nPROMO PAKETI - Vrdnička Kula\nCjenovnik wellness & spa - Vrdnička kula


„Gasprom“ obustavio tranzit gasa preko Litvanije - Sputnjik Srbija\n21:42 13 Jun 2021\n14:05 09.02.2021 Preuzmite kraći link\n„Od 'Gasproma' smo u ponedeljak primili zahtev da se privremeno obustavi tranzit gasa do Kalinjingrada. Razlog ove mere nije naveden“, navodi se u saopštenju kompanije.\nPrirodni gas tranzitom do Kalinjingradske oblasti ulazi u Litvaniju preko Belorusije.\n„Isporuke iz Belorusije su stabilne“, rekao je operater.\nUgovor o tranzitu gasa u rusku regiju je sklopljen do 2025. godine prema formuli „transportuj ili plati“. Kako navode iz kompanije „Amber Grid“ prekid tranzita neće imati finansijske posledice za litvanskog operatera.\nLitvanija, Rusija, tranzit gasa, isporuke gasa, Gasprom, gas


Vojna Akademija Beograd - Svečana akademija povodom 60 godina Škole nacionalne odbrane\nSvečana akademija povodom 60 godina Škole nacionalne odbrane\nU Domu Garde na Topčideru večeras je održana svečana akademija povodom obeležavanja 60 godina Škole nacionalne odbrane. Svečanosti su prisustvovali ministar odbrane Bratislav Gašić, načelnik Generalštaba Vojske Srbije general Ljubiša Diković, predstavnici zakonodavne, izvršne i sudske vlasti, predstavnici Ministarstva odbrane i Vojske Srbije, strani vojni predstavnici, kao i mnogobrojni gosti iz akademskih i ustanova kulture.\nČestitajući na značajnom jubileju, ministar Gašić je istakao da je Škola nacionalne odbrane, osim pružanja potrebnih znanja za profesionalno i odgovorno izvršavanje zadataka iz sve tri misije naše vojske, proširila svoj delokrug i omogućila usavršavanje predstavnicima Vlade Republike Srbije, kao i ekspertima za pojedine oblasti iz drugih struktura.\n- Kvalitetni nastavni programi i usavršavanje u Školi nacionalne odbrane, uz korišćenje svetskih iskustava u oblasti vojnog školstva, tehničkom modernizacijom i razvojem obrazovnih metoda, sredstvo su za sticanje znanja radi pronalaženja adekvatnog odgovora na izazove, sa kojima se kao država suočavamo. Škola nacionalne odbrane postoji zbog potreba Srbije i njenog sistema bezbednosti i odbrane, istakao je ministar Gašić, podsećajući na bogatu istoriju te vojnoškolske ustanove u kojoj su se od osnivanja visoki vojni rukovodioci školovali da postanu nosioci odlučivanja na operativnom i strategijskom nivou.\nPrema njegovim rečima, obrazovanjem u toj Školi, izgrađuje se identitet oficira, lidera, časnog, odanog, osposobljenog i spremnog za intelektualne i etičke izazove oficirskog poziva u službi otadžbine.\n- Time ona doprinosi ukupnom razvoju kapaciteta Vojske Srbije, koja je pouzdan partner armijama drugih zemalja u suzbijanju svih mogućih oblika ugrožavanja bezbednosti. Oficiri na svim oblicima usavršavanja, među kojima ima i pripadnika stranih oružanih snaga, se osposobljavaju za rad u međunarodnom okruženju, uspešnu saradnju sa drugim armijama sveta u procesu uspostavljanja mira u svetu i borbe protiv terorizma i organizovanog kriminala, čime se na najbolji način promoviše naša Vojska i naša država – ocenio je ministar odbrane naglasivši da će rukovodioci te Škole istrajati na putu koji je određen još prilikom njenog osnivanja.\nObraćajući se polaznicima Škole nacionalne odbrane, ministar Gašić je poručio da oni ulaze u krug ljudi koji će u narednoj deceniji politički ili profesionalno biti odgovorni za razvoj sistema bezbednosti.\nNačelnik Škole nacionalne odbrane pukovnik profesor dr Miroslav Talijan, istakao je da su radno-svečanim obeležavanjem ovog jubileja, predstavnici te škole hteli da ukažu da ono što je srpska vojska bila i ostala, respektivna snaga ne samo u našem regionu i uvek na prvom mestu po ugledu u narodu, nije samo produkt genetskog vojničkog koda njenih pripadnika, već i činjenice da je formiranjem naše vojske uspostavljena obuka i školovanje njenih vojnika i starešina.\n- Edukacija naše vojske bila je jako potrebna i veoma uspešna, kako u teškim vremenima poput današnjeg, tako i tokom rata. U pozadini borbenih dejstava i na slobodnoj teritoriji, se baš za namenske i konkretne situacije učilo, a na frontu putem stvarne primene znanja, veština i navika i njenih efekata, najbrže se i najbolje izgrađivao vojnički kadar. Efekti su uglavnom za ponos i primer i ka njihovom ostvarivanju vodile su starešine naše vojske, među kojima i legendarne ličnosti, među kojima neke nedovoljno spominjemo, ali ne zaboravljamo – naglasio je pukovnik Talijan.\n- Zbog vredne prošlosti Škole nacionalne odbrane, ali naročito njene budućnosti, u ime onih koji je danas čine i predstavljaju, upućujem jedno veliko „hvala“ u želji da kao i do sada, sa velikim, poštovanjem i zadovoljstvom nosite i prenosite autentične vrednosti svoje Škole nacionalne odbrane, nastojeći da joj na različite načine budete što bliži – poručio je pukovnik Talijan.\nU nastavku svečanosti, povodom jubileja, ministar Gašić i general Diković uručili su načelniku škole Nacionalne odbrane pukovniku Talijanu plakete Ministarstva odbrane i Vojske Srbije.\nVeć 60 godina, otkako je formirana pod nazivom Ratna škola Više vojne akademije JNA, i otpočela školovanja prve generacije oficira 5. novembra 1955. godine, Škola nacionalne odbrane je profilisana kao najviša vojno-obrazovna i naučna institucija u sistemu vojnog školstva. Sa različitim nivoima karijernog usavršavanja, kao što su Komandno-štabno i Generalštabno usavršavanje, uz Visoke studije bezbednosti i odbrane, ona danas predstavlja prepoznatljivu vojnoobrazovnu i naučnu instituciju u kojoj vojni i drugi rukovodioci iz zemlje i inostranstva stiču sveobuhvatna znanja neophodna za razvoj liderskih sposobnosti, strategijsko razmišljanje i uspešno komandovanje i rukovođenje u širokom spektru nacionalnih i međunarodnih bezbednosnih izazova.


Kinezi zainteresovani za Divčibare: Gradili bi logistički centar - Sputnjik Srbija\n21:23 08 Avgust 2020\nKinezi zainteresovani za Divčibare: Gradili bi logistički centar\n© CC BY-SA 4.0 / Wikipedia/Vanilica\n11:40 10.02.2020 (osveženo 11:46 10.02.2020) Preuzmite kraći link\nKineska kompanija „Šandong haj-spid grup“ zainteresovana je za ulaganje u razvoj turizma na Divčibarama, planinskom centru iznad Valjeva.\nKineska kompanija, koja planira da konkuriše za gradnju brze saobraćajnice od Valjeva do Nepričave, odnosno uključenja na auto-put „Miloš Veliki“ kod Lajkovca, zainteresovana je i za ulaganje u infrastrukturu u gradu na Kolubari, prenose „Večernje novosti“.\nKako se navodi — to su najavili predstavnici kineske kompanije prilikom boravka u Valjevu, pre svega izvršni direktor, koji je rekao da je kompanija zainteresovana za kupovinu zemljišta u Valjevu za izgradnju logističkog centra, ali i za ulaganje u turizam, naročito na Divčibarama.\n„Ovo državno kinesko preduzeće i do sada je pokazivalo visok stepen društvene odgovornosti na područjima na kojima posluje. To će svakako biti slučaj i u Valjevu, ukoliko na ovom području budemo poslovali“, izjavio je Đang Đenšao.\nGradonačelnik Valjeva Slobodan Gvozdenović rekao je da je taj grad spreman da maksimalno podrži kineske investitore i omogući im što bolje uslove za poslovanje i ulaganje u Srbiju, a naročito u valjevski kraj.


Sadržajnija nastava | VISOKA ŠKOLA ZA KOMUNIKACIJE\nVISOKA ŠKOLA ZA KOMUNIKACIJE > Prednosti > Sadržajnija nastava\nNastavni programi osnovnih i master akademskih studija kreirani su prema potrebama savremenog procesa studiranja i sveta rada. Nastavni programi su stvarani uz potpuno sagledavanje savremenih visokoškolskih programa u zemlji i svetu a raspored predmeta po semestrima i godinama studija u potpunosti je podređen potrebama učenja i sticanja stručnih kompetencija studenata.\nNaši nastavni programi su oslonjeni na tradicionalna znanja i sadržaj naučnih disciplina, ali su orijentisane na inovativne metode i domete savremene naučne misli u zemlji i svetu. U odabiru predmeta i njihovog sadržaja vodili smo računa da ponudimo dovoljno tradicionalnih znanja i teorijske misli, kao i da zastupamo moderne teorije i dostignuća nauke i pedagoške prakse.\nNaša želja je da iz naučne klasike i tradicije uzmemo maksimum vrednosti za modernizaciju obrazovno naučnog procesa u budućnosti.\nNaši studijski programi imaju visok stepen izbornosti, što omogućava studentima da sami biraju više od 1/3 predmeta u toku studija.\nVerujući da savremena kultura i komuniciranje u značajnoj meri počivaju na poznavanju svetskih jezika, naši studenti tokom studija pohađaju dva od tri ponuđena svetska jezika kroz sledeće izborne predmete – Engleski jezik, Francuski jezik i Nemački jezik a u najavi su i Italijanski jezik i Ruski jezik.\nKorporativne i institucionalne prakse omogućavamo u saradnji sa medijskim, marketinškim i PR kućama i institucijama kulture. Kroz prakse, vreme provedeno u ovim organizacijama studentima pruža uvid u unutrašnjost organizacija, upoznavanje sa radnim okruženjem i poslovanjem tih organizacija, što značajno ubrzava period uvođenja u stručni rad po završetku studija.\nISKORISTITE POVOLJNOSTI I POPUSTE ZA ONLINE PRIJAVLJIVANJE\nDa, interesuje me ovaj studijski program i želim još dodatnih informacija!


Državni vrh o dijalogu: Srbija ostaje posvećena postizanju kompromisa\nNa sastanku državnog vrha Srbije u nedelju dogovoreno je da delagacija Srbije u dijalogu sa Prištinom zastupa stav čvrste opredeljenosti za postizanje kompromisa.\nSavetnik predsednika Srbije Marko Đurić rekao je posle sastanka da Srbija od EU očekuje da ostane nepristrasan medijator i da podstiče kontstruktivnost Prištine, koja je, prema njegovim rečima, pokazala daleko manje rešenosti da izađe u susret rešenju koje bi zadovoljilo interes obe strane.\n"Konstatovali smo da se stav Prištine nije pomerio ni za milimetar od početka pregovora. Zaključili smo da oni nisu bili dovoljno konstruktivni u prvom delu dijaloga i sada šaljemo jasnu poruku da očekujemo da budu daleko konstruktivniji u nastavku dijaloga", rekao je Đurić.\nSastanku, u rezidenciji predsednika Srbije Tomislava Nikolića, prisustvovali su premijer Srbije Ivica Dačić, prvi potpredsednik vlade Aleksandar Vučić, potpredsednica vlade zadužena za evropske integracije Suzana Grubješić, savetnik predsednika Srbije za spoljnu politiku Marko Djurić i direktor kancelarije za Kosovo i Metohiju Aleksandar Vulin.\nPremijeri Srbije i Kosova trebalo bi u ponedeljak u Briselu da nastave dijalog uz posredovanje visoke predstavnice Evropske unije Ketrin Ešton.


BCBP objavio studiju slučaja o pretnjama i pritiscima na aktiviste i nezavisne novinare u Srbiji - Dijalog.net\nNaslovna Civilno društvo BCBP objavio studiju slučaja o pretnjama i pritiscima na aktiviste i nezavisne novinare u Srbiji\nBCBP objavio studiju slučaja o pretnjama i pritiscima na aktiviste i nezavisne novinare u Srbiji\nBeograd, 17. jun 2019. – Beogradski centar za bezbednosnu politiku (BCBP), kao i pojedini zaposleni u BCBP-u, su tokom poslednjih godina u više navrata bili meta napada i pretnji.\nU tome BCBP svakako nije usamljen – aktivisti, nevladine organizacije i nezavisni novinari u Srbiji kontinuirano su izloženi pretnjama i pritiscima, a neretko i fizičkim napadima.\nOvo je potvrdilo i istraživanje koje je BCBP sa partnerima sproveo tokom leta 2018. godine u 19 opština širom Srbije.\nCilj tog istraživanja bio je da utvrdi okolnosti i ograničenja koja utiču na učešće građana i građanki, grupa i organizacija u odbrani demokratije i rešavanju pitanja od javnog značaja kroz udruženo delovanje u lokalnoj sredini i na nacionalnom nivou.\nStudija slučaja: Pretnje i pritisci na aktiviste i nezavisne novinare u Srbiji dostupna je na sajtu Beogradskog centra za bezbednosnu politiku (BCBP).\nPrethodno Poziv za trening o terenskom radu sa mladima iz NEET kategorije\nSledeće BIRN Srbija: Sudija iz Zaječara osuđen zbog korupcije\nTop Tags Evropska unija vladavina prava lokalna samouprava Srbija i Evropska unija Evropska komisija istraživanje konkurs ljudska prava mladi Društvo OCD evropske integracije Civilno društvo Vlada Republike Srbije mediji


Šeik Salman: Nagovaraju me da se kandidujem za predsjednika FIFA-e - Klix.ba\nŠeik Salman, predsjednik Azijske fudbalske konfederacije (AFC) rekao je da ga mnogi visoki fudbalski zvaničnici i ugledne ličnosti iz javnog života nagovaraju da se kandiduje za predsjednika Svjetske fudbalske federacije (FIFA).\nU pismu koje je uputio članovima Izvršnog odbora AFC-a Salman je naglasio da još uvijek nije odlučio da se kandiduje za prvog čovjeka svjetskog fudbala, ali je dodao da ga sve veći broj fudbalskih uglednika, članova FIFA-e i javnih ličnosti poziva da se prijavi na izbore u februaru naredne godine. Rok za prijavu kandidatura je 26. oktobar, a za nju je neophodno dobiti podršku pet nacionalnih federacija.\nŠeik Salman je u julu ove godine javno podržao kandidaturu Michela Platinija, aktuelnog predsjednika Evropske fudbalske federacije (UEFA). No, nakon Platinijeve suspenzije na 90 dana zbog sporne isplate dva miliona švajcarskih franaka od Seppa Blattera, otvorena je mogućnost da Salman povuće svoju podršku Francuzu.\nNajmoćniji čovjek azijskog fudbala u pismu koje je u utorak uputio svojim saradnicima u AFC-u pozvao ih je da se konsultuje s njima i da iznesu svoje mišljenje o njegovoj eventualnoj kandidaturi za predsjednika FIFA.\n"Bez vašeg mišljenja ne bih se kandidovao. Moja odluka o kandidaturi u velikoj mjeri je u vašim rukama", napisao je između ostalog Salman.\nDanas poslijepodne se očekuje vanredni sastanak rukovodstva FIFA na kojem se očekuje da će 26. februar biti potvrđen kao datum održavanja izbora za predsjednika.\nFIFA Šeik Salman


Iranski lider poručuje SAD da se drže podalje od regiona Persijskog zaliva\nIranski predsjednik Hassan Rouhani\nIranski predsjednik Hassan Rouhani rekao je u nedjelju da bi prisustvo stranih snaga u oblasti Persijskog zaliva stvorilo "nesigurnost u regionu".\n"Strane snage izazvaće probleme i nesigurnost za ljude i naš region", rekao je Rouhani u prenosu uživo na državnoj televiziji. Iranski lider rekao je da planira da u Ujedinjenim nacijama predstavi plan za mir.\nAmerički državni sekretar Mike Pompeo izjavio je da SAD žele da pronađu diplomatsko rješenje za tenzije sa Iranom, koji se smatra odgovornim za napad na saudijska naftna postrojenja, ali je upozorio da će, ako diplomatija ne donese rezultate, predsjednik Donald Trump "donijeti neophodne odluke da se ostvare naši ciljevi."\nPompeo je izjavio za mrežu ABC News da će nedavna Trumpova odluka da pošalje dodatne vojnike američkog vojnog vazduhoplovstva u Saudijsku Arabiju "poboljšati kapacitete" i "otežati situaciju Iranu."\nU subotu, predsjedavajuća Predstavničkim domom Nancy Pelosi kritikovala je plan predsjednika Donalda Trumpa za slanje dodatnih američkih snaga i opreme za protivvazdušnu odbranu u Saudijsku Arabiju i Ujedinjene Arapske Emirate, rekavši da je to posljednji pokušaj administracije da "zaobiđe" Kongres.\nNancy Pelosi (AP Photo/Pablo Martinez Monsivais)\n"Plan predsjednika Trumpa da ubrza isporuku vojne opreme Saudijskoj Arabiji i Emiratima i da rasporedi dodatne snage SAD u region, posljednji je nečuveni pokušaj Trumpove administracije da zaobiđe dvopartijsku, dvodomnu volju Kongresa", rekla je ona u izjavi. "Te neprihvatljive akcije razlog su za oglašavanje alarma".\nAustralski premijer Scott Morrison, koji je bio u državnoj pojseti Bijeloj kući u petak, rekao je da njegova zemja neće biti uvučena u vojni konflikt sa Iranom, zajedno sa SAD. Morrison je rekao da je prvrženost Australije u Zalivu ograničena očuvanje slobode plovidbe kroz Hormoški moreuz.\n"Defanzivna priroda" snaga SAD\nMark Esper i Joseph Dunford\nAmerički sekretar za odbranu Mark Esper i general Joseph Dunford, predsjedavajući Združenim generalštabom Vojske SAD, objavili su Trumpovu odluku da pošalje snage i opremu u Saudijsku Arabiju i UAE u petak uveče u Pentagonu.\nEsper je rekao da će snage biti "defanzivne prirode". Dodao je da SAD odgovaraju na zahtjeve zvaničnika Saudijske Arabije i Ujedinjenih Arapskih Emirata kako bi poboljšali svoje protivvazdušne i odbrane od raketa, nakon prošlonedjeljnih napada na naftna postrojenja Saudijske Arabije. Zvaničnici SAD drže da je Iran odgovoran za napade, dok Teheran to negira.\nNapad od 14. septembra objelodanio je koliko su naftna postrojenja u regionu ranjiva, kada su pitanju napadi dronovima i krstarećim raketama.\nDetalji, kada je riječ o raspoređivanju snaga SAD, trebalo bi da budu razmatrani tokom vikenda i objavljeni naredne sedmice, rekao je Dunford u petak.\n"Sekretar (Mike) Pompeo tek se vratio ovog jutra, a Saudijci su zatražili ojačavanje svojih sposobnosti", rekao je Dunford. "Nismo još odlučili o specifičnim jedinicama", ali te koje budu odabrane trebalo bi da pomognu da se ojača protivvazdušna odbrana zemlje.\nPelosi je u izjavi rekla da su Predstavnički dom i Senat dvopartijski usvojili zakon prije nekoliko mjeseci, kako bi blokirali prodaju oružja Saudijskoj Arabiji i UAE, kao i da su osudili umiješanost Saudijaca u rat u Jemenu.\n"Još jedanput, predsjednik Trump žmiri na jedno oko na nastavljeno nasilje koje sprovode Saudijci pritv nedužnih Jemenaca, kao i na užasno ubistvo novinara Jamala Khashoggija i njihovo rašireno kršenje ljudskih prava, koje predstavlja moralnu i humanitarnu krizu", dodala je ona.\nNekoliko sati nakon što su SAD objavile raspoređivanje snaga, čelnik iranske elitne Revolucionarne garde, general Husein Salami, upozorio je da su njegove snge "spremne za bilo kakav scenario". Salami je dodao: "Ukoliko iko pređe naše granice, napašćemo ga".\nRanije, Trump je u petak proglasio nove sankcije protiv iranske nacionalne banke, čime je dodatno zaoštrio ekonomski pritisak na Islamsku Republiku.\nPredsjednik Trump je povukao ideju o bilo kakvoj direktnoj vojnoj akciji protiv Irana.\n"Mislim da sankcije rade posao", rekao je Trump. Truamp je takođe rekao da bi "vojska mogla da radi, ali to je vrlo bolna forma pobede".\nAli, Trump je kazao da ne planira vojni odgovor na napade, rekavši reporterima u Ovalnom kabinetu da bi znažni pristup "trebalo bi da pokazuje i malo uzdržanosti".\nTrump je upozorio, međutim, da "Iran zna da je, ukoliko se bude loše ponašao, na pozajmljenom vremenu".\nSAD šalju trupe u Saudijsku Arabiju, Iran prijeti da će uništiti "agresore"


sofija sasic nos operacija turska istanbul\nFoto: sophiasasic / Instagram\nKako je napisala na društvenim mrežama, ona ima devijaciju zbog koje će imati intervenciju.\nSofija je na svom Instagram profilu podelila fotografije iz Istanbula, gde se priprema za operaciju, a objavila je sliku i sa lekarom koji će je operisati.\n- Pripreme za operaciju devijacije nosa sa najboljim doktorom - napisala je Sofija u opisu fotografije.\nOvo nije prvi put da Sofija operiše nos. Prvi put se operisala u decembru 2019. godine, kod doktora Nikole Maraša.\nVIDEO: Zeljko Šašić o odnosu sa Lukasom i Sonjom


Poštovanje dogovora - Svrljiske novine\nPredsednik opštine Svrljig, Milija Miletić, prvog jula, sastao se sa direktorima svih javnih preduzeća i ustanova koja su pod opštinskom ingerencijom.\nPojačana kontrola rada i radnika, kao i veća odgovornost na random mestu bile su glavne teme sastanka.\n– Prioritet je da na adekvatan način budemo na usluzi svim građanima, a za to je potrebno da zajedničkim snagama i idejama poboljšamo rad i uslužnost u svim ustanovama, odnosno preduzećima. Počećemo sa uvođenjem dodatne discipline u vašim preduzećima, izvršavanju poslovnih zadataka i obaveza u roku. Opština može služiti za primer jer je već otpočela sa takvom praksom i pojačanom kontrolom zaposlenih tokom prošlog vikenda, kazao je Miletić i dodao da će svako biti sankcionisan u skladu sa zakonom ukoliko ne poštuje osnovna načela dogovora i odluke koje su donete na sastanku.\nNa sastanku dogovoreno je da se nastavi proces rešavanje vodosnabdevanja i završetak infrastrukturnih radova u selima i u samom gradu, za šta su ovlašćeni direktori JKSP Igor Davidović i Direkcije za izgradnju grada Srđan Đorđević.\nPredsednik i direkotori sastajaće se svakog prvog u mesecu radi podnošenja izveštaja o radu.\nPored predsednika opštine i načelnika opštinske uprave sastanku su prisustvovali i direktori JKSP-a, Direkcije za izgradnju grada, Centra za socijalni rad, Doma zdravlja, Predškolske ustanove i Kulturnog centra, dok je na sledećem sastanku zaplanirano da prisustvuju i direkotiri osnovne i srednje škole.\nPrevPrethodnaLikovna kolonija na Staroj planini\nSledećaTurnir u fudbalu i igranka u PlužiniNext